hotchpotch/miracl-hf-unified huggingface dataset:
ต้นไม้ค้นหาแบบทวิภาค
ต้นไม้ค้นหาแบบทวิภาค () เป็นโครงสร้างข้อมูล ซึ่งใช้โครงสร้างต้นไม้ในการทำต้นไม้ค้นหาแบบทวิภาคต่างจากต้นไม้แบบทวิภาคตรงที่ส่วนของต้นไม้ด้านซ้ายของข้อมูลใดๆ จะน้อยกว่าข้อมูลนั้น และส่วนของต้นไม้ด้านขวาของข้อมูลใดๆ จะมากกว่าข้อมูลนั้นเสมอ ต้นไม้ค้นหาแบบทวิภาคสร้างขึ้นมาเพื่อให้เติมลบ หรือหาได้ง่าย สำหรับข้อมูลที่เปรียบเทียบกันได้ 
ต้นไม้ค้นหาแบบทวิภาคมักใช้ในการทำโครงสร้างข้อมูลชนิดอื่นๆต่อไป
ต้นไม้ค้นหาแบบทวิภาคจะต้องเป็นต้นไม้ทวิภาค กล่าวคือมีสองลูกต่อหนึ่งโนด และส่วนของต้นไม้ด้านซ้าย (left subtree) จะต้องน้อยกว่า ตัวข้อมูล และส่วนของต้นไม้ด้านขวา (right subtree) จะต้องมากกว่า ตัวข้อมูลเสมอ สำหรับข้อมูลที่ใช้ในต้นไม้ค้นหาแบบทวิภาคเราจะใช้ข้อมูลที่เปรียบเทียบกันได้ (Comparable) เช่นตัวเลข ซึ่งสามารถบอกได้ว่าสิ่งใดมากกว่าหรือน้อยกว่าอีกสิ่งหนึ่งได้
จุดเด่นของต้นไม้ค้นหาแบบทวิภาคคือการเอาออก นำเข้า และการเรียงลำดับของข้อมูลอยู่ตลอดเวลา และการค้นหาแบบ
ทวิภาค (binary search) ทำให้ตัดออกได้เป็นส่วนๆ และใช้เวลาโดยเฉลี่ย O(log n)ความเร็วในการทำงานส่วนมากยังเป็น O(log n) เนื่องจากมีการค้นหาเป็นการค้นหาแบบทวิภาค ซึ่งตัดสิ่งที่เป็นไปไม่ได้ออกครึ่งหนึ่ง ทำให้ทำงานได้รวดเร็ว แต่บางกรณี ที่ต้นไม้ยาว (ยาวสุดคือต่อกันเป็นรายการโยง)
เช่นนี้อาจทำให้ต้นไม้ทำงานช้า ไม่สามารถการันตีประสิทธิภาพได้ นำไปสู่แนวคิดการทำต้นไม้เอวีแอลต่อไป
ปลาอะโรวานาเงิน
ปลาอะโรวาน่าเงิน หรือ ปลาตะพัดอเมริกาใต้สีเงิน (; ) ปลาน้ำจืดชนิดหนึ่ง มีชื่อวิทยาศาสตร์ว่า "Osteoglossum bicirrhosum" ในวงศ์ปลาตะพัด (Osteoglossidae) มีรูปร่างคล้ายปลาอะโรวาน่าดำ ("O. ferreirai") ซึ่งเป็นปลาในสกุลเดียวกัน โดยมีถิ่นกำเนิดในลุ่มน้ำอเมซอนในเฟรนช์เกียนา, บราซิลและเปรู มีลำตัวยาวลึกและแบนข้างมาก ลำตัวด้านท้ายจะเรียวเล็กกว่าส่วนหัวมากจนมองเห็นได้ชัด ส่วนท้องมีลักษณะแบนจนใต้ท้องเป็นสันคม ขณะที่ยังเล็กจะมีจุดสีน้ำเงินและล้อมรอบด้วยวงแหวนสีชมพูที่บริเวณหลังแผ่นเหงือก ตัวตัวโดยทั่วไปสีขาวออกเหลือบเงิน แต่ปลาในบางแหล่งน้ำเกล็ดอาจมีหลายเหลือบสี เช่น เหลือง, เขียว และฟ้า บริเวณครีบและหางโดยมากจะเป็นสีฟ้าหม่น หัวและปากมีขนาดใหญ่และกว้างมาก โดยเป็นปลาในวงศ์นี้ที่หัวและปากใหญ่ที่สุด มีหนวด 1 คู่ ซึ่งก็เป็นปลาที่มีหนวดยาวที่สุดด้วยเช่นกัน ขนาดโตเต็มที่ราว 1-1.5 เมตร จัดว่าเป็นปลาที่มีความยาวที่สุดในวงศ์นี้ด้วยเช่นกัน ซึ่งโดยมากแล้ว เมื่อปลาโตเต็มที่กรามล่างจะยื่นออกมาเลยกรามบน และลูกตาก็มักจะตกลงมามองข้างล่าง
ปลาอะโรวาน่าเงิน จัดเป็นปลาอะโรวาน่าที่โตเร็วที่สุด แพร่ขยายพันธุ์ง่ายที่สุด รวมทั้งอุปนิสัยในสถานที่เลี้ยงไม่ดุร้ายเมื่อเทียบกับปลาอะโรวาน่าชนิดอื่น ๆ จึงสามารถเลี้ยงรวมกับปลาชนิดอื่นหรือเลี้ยงรวมกันได้หลาย ๆ ตัว อีกทั้งการที่แพร่ขยายพันธุ์ง่าย ซึ่งทำให้เป็นปลาที่มีราคาถูก จึงเป็นที่นิยมสำหรับนักเลี้ยงปลา สำหรับในธรรมชาตินิยมบริโภคในพื้นถิ่น
องค์การบริหารส่วนตำบลปากทะเล
องค์การบริหารส่วนตำบลปากทะเล เป็นตำบลหนึ่งในจำนวนสิบตำบลที่ตั้งอยู่ในเขต อำเภอบ้านแหลมจังหวัดเพชรบุรี ได้รับการยกฐานะจากสภาตำบลขึ้นเป็นองค์การบริหารส่วนตำบล เมื่อวันที่ 14 ธันวาคม พ.ศ. 2542 ตั้งอยู่ห่างจากที่ว่าการอำเภอบ้านแหลม ไปทางทิศตะวันออกเฉียงใต้ประมาณ 12 กิโลเมตร
ตำบลปากทะเลตามความเป็นจริงไม่มีหลักฐานที่แน่ชัด เข้าใจว่าตั้งชื่อเรียกตามธรรมชาติของภูมิประเทศ เพราะพื้นที่ที่ประชากรมีการตั้งบ้านเรือนอยู่ส่วนใหญ่ตั้งตามชายฝั่งทะเลอ่าวไทย ประกอบกับประชากรส่วนใหญ่เป็นชาวประมงใช้เรือเข้าออกทางปากอ่าว (ปากทะเล) บ้างก็ใช้กระดานในการถีบด้วยเท้าเพื่อใช้เป็นยานพาหนะสัญจรบนโคลนชายฝั่งทะเลในพื้นที่ บริเวญชายฝั่งสมัยก่อนจะมีสภาพเป็นป่าชายเลน จึงต้องสัญจรผ่านคลอง จึงเรียกตามสภาพทางธรรมชาติว่า "ปากทะเล" ตามที่จะเรียกกันในสมัยนั้น บ้างก็ว่าในสมัยก่อนที่ยังคงการสัญจรด้วยเรือกันอยู่นั้น บริเวณปากทะเลเป็นแหลมยื่นเข้าทะเล จึงเป็นจุดพักแวะของเรือ และยังเป็นเส้นทางการเข้ามาค้าขายกับตัวเมืองเพชร โดยจะผ่านคลองแหลมที่เป็นแนวแบ่งเขตตำบลปากทะเลกับตำบลบางแก้ว ผ่านคลองใหญ่ ที่แบ่งเขตตำบลบางจาน กับ ตำบลบางแก้ว ผ่านตำบลช่องสะแก ไปเข้าคลองเจ็กสี ผ่านวัดเกาะ เข้าสู่แม่น้ำเพชรบุรี ฉะนั้นปากทะเล อาจจะได้ชื่อของสัญลักษณ์ตามธรรมชาติที่เกิดขึ้นเอง
ในอดีตพื้นที่นี้เป็นส่วนหนึ่งของตำบลบางขุนไทร ภายหลังจึงได้แยกออกมาเพื่อเป็นตำบลปากทะเล
หลวงพ่อปลอด วัดในปากทะเล วัดในปากทะเล ม. 3 ตำบลปากทะเล บ้านแหลม เพชรบุรี 76110. เหรียญรุ่นแรกของท่านจะเป็นปี..2492 ครับ.เป็นหลวงพ่อที่เก่งครับ
รักพิมพ์
บริษัทรักพิมพ์ พับลิชชิ่ง จำกัด เป็นสำนักพิมพ์ที่จัดทำและจำหน่ายการ์ตูนและนิยาย แปลจากต่างประเทศที่มีลิขสิทธิ์ถูกต้อง ของประเทศไทย และยังเป็นสำนักพิมพ์แรกที่ใช้กระดาษถนอมสายตาพิมพ์หนังสือการ์ตูนทุกเล่มอีกด้วย
สำนักพิมพ์รักพิมพ์ เปิดตัวด้วยหนังสือการ์ตูนไทยที่มีชื่อว่า Season Comic -SUMER-2007วางจำหน่ายเมื่อวันที่ 7 มีนาคม พ.ศ. 2550 ก่อนที่จะมีผลงานลิขสิทธิ์ ถูกต้องจากประเทศญี่ปุ่นเรื่องแรกแก๊งอลวล ศึกอลเวง-NAOZARI DUNGEON-1 (บทจักรวรรดิ์แห่งรุ่งอรุณ) (ลิขสิทธิ์ JIVE ltd. ) ตามมา ในวันที่ 9 พฤษภาคม พ.ศ. 2550 และผลงานนิยายแปลเรื่องแรกคือ-เธอ ฉัน ในวันฟ้าคราม (ลิขสิทธิ์ JIVE ltd. ) ซึ่งเป็นเรื่องที่ทำให้สำนักพิมพ์รักพิมพ์เป็นที่รู้จักมากยิ่งขึ้น
ต่อมาในวันที่ 3 ธันวาคม 2551 สำนักพิมพ์รักพิมพ์ ได้วางจำหน่ายนิตยสารการ์ตูนรายเดือนComic 8-Alive นิตยสารการ์ตูนฉบับแรกของสำนักพิมพ์ ที่ได้รับลิขสิทธิ์ถูกต้องจากหนังสือMonthly Comic Alive ในเครือ MEDIA FACTORY,INC. ประเทศญี่ปุ่น ในลงตีพิมพ์การ์ตูนจำนวน8เรื่องดังต่อไนี้
โดยหนังสือComic 8-Aliveนั้นจะวางจำหน่ายทุกวันศุกร์แรกของเดือน
ปัจจุบันสำนักพิมพ์รักพิมพ์มีลิขสิทธิ์การ์ตูนจะสำนักพิมพ์ญี่ปุ่นหลายสำนักพิมพ์ เช่น
รัสเซียทูเดย์
รัสเซีย ทูเดย์ หรือเรียกว่า อาร์ที ออกอากาศทั่วโลกด้วยภาษาอังกฤษ ตลอด24ชั่วโมง ของรัสเซียด้วยสโลแกนที่ว่า first 24/7 English-language news channel มีการออกอากาศด้วยภาษาอาหรับและมีการออกอากาศด้วยภาษาสเปนในชื่อRT en Español (เดิมชื่อ Russia Hoy)
ปลาอะโรวานาออสเตรเลียจุด
ปลาอะโรวาน่าออสเตรเลียจุด หรือ ปลาตะพัดออสเตรเลียจุด (; ) ปลาน้ำจืดชนิดหนึ่ง ในวงศ์ปลาตะพัด (Osteoglossidae) มีรูปร่างใกล้เคียงปลาตะพัด ("S. formosus") ที่พบในภูมิภาคเอเชียตะวันออกเฉียงใต้มากที่สุด แต่มีเกล็ดขนาดเล็กกว่า ลักษณะลำตัวยาวเรียวกว่าปลาตะพัดชนิดอื่น ๆ อย่างเห็นได้ชัด บริเวณสันหลังตรง ลำตัวบริเวณด้านหลังและด้านข้างลำตัวเป็นสีน้ำตาล หรือน้ำตาลอมเขียว หรือเหลืองอมเขียว บริเวณส่วนท้องสีจางกว่าลำตัว มีเกล็ดตามเส้นข้างตัว 35 เกล็ด มีจุดสีส้มอมแดงหรือชมพู สะท้อนแสงบนเกล็ดแต่ละเกล็ดจำนวน 1-2 จุด ยิ่งโดยเฉพาะในปลาที่โตเต็มที่จะเห็นได้ชัดเจน อันเป็นที่มาของชื่อ ครีบมีขนาดเล็กกว่าปลาตะพัด ครีบหลังและครีบก้นสีส้ม ขอบครีบทั้งสองมีแถบสีน้ำตาลดำ ครีบก้นยาวกว่าครีบหลังเล็กน้อยมีก้านครีบ 31 ก้าน ครีบหลังมีก้านครีบ 20 ก้าน หัวมีลักษณะกลมป้านและสั้นกว่าปลาตะพัด หนวดทั้งคู่ม้วนงอเข้าหาหัว ปลาในวัยเล็กไม่มีจุดสีแดงดังกล่าวและมีสีลำตัวออกเงินแวววาว
โตเต็มที่ประมาณ 90 เซนติเมตร พบในภาคตะวันออกและเหนือของประเทศออสเตรเลีย บริเวณรัฐควีนส์แลนด์และนอร์เทิร์นเทร์ริทอรี นอกจากนี้ยังพบในประเทศอินโดนีเซียบริเวณอิเรียนจายาและเกาะนิวกินี ด้วย โดยชื่อวิทยาศาสตร์ "leichardti" ตั้งขึ้นเพื่อเป็นเกียรติแก่ ลูดวิก ลิชฮาร์ท นักสำรวจธรรมชาติชาวปรัสเซีย ที่ค้นพบปลาชนิดนี้ โดยสถานที่ค้นพบครั้งแรก คือ แม่น้ำเบอดีกิน
ปัจจุบันมีสถานภาพเป็นปลาที่ขึ้นบัญชีหมายเลข 1 (Appendix I) ตามอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ (CITES) เป็นปลาที่พบได้ยากในธรรมชาติ แต่สามารถเพาะขยายพันธุ์ในที่เลี้ยงได้แล้ว นิยมเลี้ยงเป็นปลาตู้สวยงาม แต่ไม่ค่อยได้รับความนิยมนัก จึงจัดเป็นปลาหายากในแวดวงปลาตู้ ทำให้มีราคาซื้อขายค่อนข้างสูง ซึ่งปลาตะพัดชนิดนี้มีนิสัยขี้ตกใจมากที่สุดในบรรดาปลาตะพัดทั้งหมด
มีชื่อเรียกในภาษาพื้นถิ่นว่า บารามุนดี (Barramundi) หรือ ซาราโตก้า (Saratoga)
แกนีมีด (ดาวบริวาร)
แกนีมีด () เป็นดาวบริวารดวงหนึ่งของดาวพฤหัสบดี และเป็นดาวบริวารที่ใหญ่ที่สุดในระบบสุริยะ มีสนามแม่เหล็กสูง พื้นผิวหลายลักษณะแสดงถึงการเปลี่ยนแปลงทางธรณีที่ชั้นผิวเปลือกอย่างซับซ้อนยาวนาน มีลักษณะสำคัญ 2 แบบ คือ พื้นที่เก่าแก่เป็นบริเวณมืดคล้ำเต็มไปด้วยหลุมอุกกาบาต ขรุขระ เป็นแอ่งลึก กับพื้นที่ใหม่เป็นบริเวณที่ราบเรียบ สว่างกว่า มีน้ำแข็งติดกับดินหิน บางพื้นที่เป็นรอยแยกยาวเหยียด
แกนีมีดเป็นหนึ่งในดวงจันทร์ของกาลิเลโอที่ค้นพบโดยกาลิเลโอ กาลิเลอี เมื่อ 7 มกราคม ค.ศ. 1610 ตั้งชื่อตามเทพแกนีมีดในตำนานเทพเจ้ากรีก ผู้เป็นที่รักของเทพซูส
กีฬาสาธิตราชภัฏสัมพันธ์
กีฬาสาธิตราชภัฏสัมพันธ์ เป็นการแข่งขันกีฬาที่เชื่อมความสัมพันธ์ระหว่างโรงเรียนสาธิตสังกัดมหาวิทยาลัยราชภัฏ แบ่งออกเป็น 2 ระดับ คือ กีฬาสาธิตราชภัฏสัมพันธ์ระดับประถมศึกษา และกีฬาสาธิตราชภัฏสัมพันธ์ระดับมัธยมศึกษา โดยมี โรงเรียนสาธิตฝ่ายประถม 10 แห่ง และโรงเรียนสาธิตฝ่ายมัธยม 14 แห่ง ภายในงานยังมีการแข่งขันกองเชียร์ ผู้นำเชียร์ และขบวนพาเหรด ซึ่งจะเวียนกันเป็นเจ้าภาพตามลำดับรายชื่อโรงเรียนที่เข้าร่วมการแข่งขัน
ศิลปะตามหลักวิชา
ศิลปะสถาบัน (ภาษาอังกฤษ: Academic art) คือลักษณะของจิตรกรรม และ ประติมากรรมที่สร้างขึ้นภายใต้อิทธิพลของสถาบันหรือมหาวิทยาลัยศิลปะในยุโรป ศิลปะสถาบัน โดยเฉพาะจะเป็นศิลปินที่ได้รับอิทธิพลจากสถาบันวิจิตรศิลป์แห่งฝรั่งเศส (Académie des beaux-arts) ซึ่งใช้แนวศิลปะฟื้นฟูคลาสสิกและลัทธิโรแมนติคซิสม์ (Romanticism) เป็นหลัก โดยเป็นศิลปะที่สร้างจากคุณลักษณะที่ดึงมาจากทั้งสองทฤษฏี ซึ่งจะเห็นได้จากงานของ วิลเลียม อดอล์ฟ โบกูโร (William-Adolphe Bouguereau), ซูซอร์ โคท (Suzor-Coté), ทอมัส โคโทร์ (Thomas Couture) และ อันส์ มาร์คาร์ท (Hans Makart) ในกรณีนี้จึงเรียกศิลปะนี้ว่า “ศิลปะสถาบัน” หรือ “L'art pompier” และ “คตินิยมสรรผสาน” (eclecticism) ซึ่งบางครั้งก็จะพยายามดึงลักษณะเด่นๆ มาจากศิลปกรรมในประวัติศาสตร์มาวิวัฒนาการเข้าด้วย
นอกจากนั้นศิลปะที่ได้รับอิทธิพลจากสถาบันหรือมหาวิทยาลัยศิลปะก็เรียกกันว่า “ศิลปะสถาบัน” เช่นกัน หรือ ศิลปะใหม่ๆ ที่สถาบันยอมรับก็อาจจะใช้คำว่า “ศิลปะสถาบัน” เป็นการเรียกก็ได้
ภัทรศยา เครือสุวรรณศิริ
ภัทรศยา เครือสุวรรณศิริ หรือ พีค เกิดเมื่อวันที่ (18 ตุลาคม 2531 — ) ที่ โรงพยาบาลพญาไท 2 เป็นนางแบบ นักแสดง เป็นบุตรคนโตในจำนวนพี่น้อง 2 คน ของนายไพโรจน์และนางพัชราภรณ์ เครือสุวรรณศิริ คือ 1. ภัทรเดช (แพค) และ 2. ภัทรศยา (พีค) พีคมีผลงานทางวงการบันเทิงมาตั้งแต่มัธยม เช่น โฆษณาดีแทค, เอ็มวีต่างๆ, นิตยสารต่างๆ รวมถึงรับบทเป็น เครื้อ ในละครทีวีของกันตนาเรื่อง "เพื่อนรักเพื่อนร้าย"
ปี 2550 พีคได้รับบทนำในภาพยนตร์เรื่อง "สายลับจับบ้านเล็ก" กับบทบ้านเล็กที่น่ารักและเซ็กซี่ พีคโด่งดังอย่างมากและกลายเป็นดาวรุ่งดวงใหม่ของวงการบันเทิงทันที และทำให้ภาพลักษณ์ของพีคเป็นเซ็กซี่สตาร์รุ่นเล็ก
ปี 2551 พีคกลับมาแสดงภาพยนตร์อีกเป็นเรื่องที่ 2 ชื่อว่า "รัก/สาม/เศร้า" เรื่องราวความรักแสนเศร้าของเพื่อนทั้งสามคน น้ำ ฟ้า และพายุ
พีคหันมาจับด้านงานละครแบบเต็มตัวเรื่องแรกในละครวัยรุ่นสุดฮิต "อุบัติรักข้ามขอบฟ้า" โดยประกบคู่กับ กอล์ฟ-ไมค์ ศิลปินวัยรุ่นที่กำลังโด่งดังเป็นอย่างมาก พร้อม เต้ย จรินทร์พร จากละครเรื่องนี้ทำให้พีคโด่งดังในหมู่วัยรุ่นเป็นอย่างมาก ทำให้ได้มีการสร้างภาค 2 ขึ้นมา โดยใช่ชื่อเดิม คือ "อุบัติรักข้ามขอบฟ้า ภาค 2"โดยนักแสดงนำ กอล์ฟ, ไมค์, พีค, เต้ย ยังแสดงคู่กันเหมือนเดิม
ปัจจุบันพีคเป็นนักแสดงวัยรุ่นที่โด่งดังเป็นอย่างมาก โดยเสน่ห์ของเธออยู่ที่ฟันและปาก ทำให้เธอได้รับฉายาว่า "เจ่อมหาเสน่ห์"
ปี 2559 ปัจจุบันพีคได้เซ็นสัญญา 3 ปี เป็นนักแสดงสังกัดสถานีโทรทัศน์สีกองทัพบกช่อง 7 ตั้งแต่ 11 กรกฎาคม 2559 เป็นต้นไป
ชีวิตส่วนตัว พีค ภัทรศยา เคยคบหากับ เต๋อ - ฉันทวิชช์ ธนะเสวี เป็นระยะเวลานานเกือบ 7 ปี และในวันที่ 1 พฤศจิกายน 2557 ได้ออกมาแถลงข่าวในภายหลังว่าเลิกรากันแล้วเนื่องจากทัศนคติและการใช้ชีวิตที่ไม่ตรงกัน ปัจจุบันคบหาดูใจกับ ศิณะ อุ่นทรพันธุ์
นักบุญอักแนส
นักบุญอักแนส () หรืออักแนสแห่งโรม เป็นคริสต์ศาสนิกชนสตรีชาวโรมันและมรณสักขีในศาสนาคริสต์ เกิดเมื่อราว ค.ศ. 291 และเสียชีวิตเมื่อราว ค.ศ. 304
ตามตำนานนักบุญอักแนสเป็นบุตรสาวของขุนนางชาวโรมันเกิดราวปี ค.ศ. 291ในครอบครัวที่นับถือคริสต์ศาสนาและพลีชีพให้กับศาสนาเมื่ออายุได้ 12 ปีในสมัยของจักรพรรดิไดโอคลีเชียนแห่งจักรวรรดิโรมันตะวันออกเมื่อวันที่ 21 มกราคม ค.ศ. 304
ตามเรื่องที่เล่ากันกล่าวว่าพรีเฟกต์เซมโปรนิอุสประสงค์จะให้ลูกชายแต่งงานกับอักแนสแต่เธอปฏิเสธ เขาจึงสั่งให้เอาตัวอักแนสไปฆ่า แต่ตามกฎหมายโรมันห้ามการฆ่าหญิงพรหมจารี เซมโปรนิอุสจึงให้ลากร่างที่เปลือยเปล่าของอักแนสไปตามถนนไปยังซ่องโสเภณี ขณะที่ลากไปอักแนสก็อธิษฐาน ผมของอักแนสก็ยาวออกมาจนปกคลุมร่างกาย ผู้ที่พยายามข่มขืนอักแนสก็มีอันเป็นไปโดยตาบอด เมื่อเซ็มโพรเนียสพยายามเผาอักแนสบนกองไฟ ก็จุดกองไฟไม่ติด เจ้าหน้าที่จึงดึงดาบออกมาตัดหัวอักแนส หรือบางเรื่องก็ว่าแทงคอหอย และว่ากันว่าเลือดของอักแนสไหลนองให้คริสต์ศาสนิกชนซับกันด้วยผ้า
สองสามวันหลังจากอักแนสเสียชีวิตก็มีคนเห็นเด็กผู้หญิงเอ็มเมอเร็นทิอานามานั่งอธิษฐานอยู่หน้าที่เก็บศพ เอ็มเมอเร็นทิอานามาอ้างว่าเป็นลูกของแม่นมของอักแนส และถูกขว้างด้วยก้อนหินจนตายหลังจากที่ไปด่าและกล่าวหาผู้นอกศาสนาว่าฆ่าอักแนส และไล่ก็ไม่ยอมไปจากที่เก็บศพ ต่อมาเอ็มเมอเร็นทิอานามาก็ได้รับการประกาศเป็นนักบุญ
เรลิกของนักบุญอักแนสอยู่ที่โบสถ์ซันตาอักเนเซฟูโอรีเลมูรา (Sant'Agnese fuori le mura) ที่โรมที่สร้างบนสุสานใต้ดิน (catacomb) ของอักแนส กะโหลกอยู่ที่คูหาสวดมนต์ภาพในโบสถ์ซันตาอักเนเซอินอาโกเน (Sant'Agnese in Agone) ที่โรมเช่นกัน
ในวันฉลองนักบุญอักแนส ก็จะเอาลูกแกะสองตัวจากอารามเตรฟอนตาเนของคณะแทรปปิสต์ที่กรุงโรมไปให้พระสันตะปาปาเจิม พอถึงวันพฤหัสบดีศักดิ์สิทธิ์ก็จะโกนขนแกะแล้วเอามาถักเป็นผ้าพาดแพลเลียม ที่พระสันตะปาปาจะมอบให้อาร์ชบิชอปที่เพิ่งได้รับการแต่งตั้งใหม่เพื่อแสดงว่าความสัมพันธ์ทางการปกครองระหว่างอาร์ชบิชอปใหม่กับพระสันตะปาปา
นักบุญอักแนสเป็นนักบุญองค์อุปถัมภ์เด็กผู้หญิง ตามประเพณีท้องถิ่นก็จะเรียกเด็กสาว ๆ มาทำพิธีตอนค่ำก่อนวันฉลองเพื่อจะได้หาสามีได้ในอนาคต ความเชื่อเช่นนี้ทำให้นิยมกันมากขึ้นโดยโคลงของจอห์น คีทส์ (John Keats) ชื่อ “คืนก่อนวันนักบุญอักแนส” (The Eve of Saint Agnes)
ในศิลปะนักบุญอักแนสจะเป็นผู้หญิงผมทองใส่เสื้อคลุมถือใบปาล์มและมีลูกแกะหมอบอยูที่เท้าหรือในวงแขน ในนวนิยายฟาบิโอลา หรือวัดรังผึ้ง เขียนโดยพระคาร์ดินัล นิโคลัส ไวส์แมน ในปี ค.ศ. 1854 อักแนสเป็นลูกพี่ลูกน้องผู้ที่นางเอกฟาบิโอนาไว้วางใจ
การประสูติของพระเยซู
การประสูติของพระเยซู () หรือพระคริสตสมภพ ถูกกล่าวถึงในพระวรสารนักบุญมัทธิวและพระวรสารนักบุญลูกาซึ่งเป็นส่วนหนึ่งของคัมภีร์ไบเบิลภาคพันธสัญญาใหม่ ส่วนพระวรสารนักบุญมาระโกและพระวรสารนักบุญยอห์นมิได้กล่าวถึงการประสูติของพระเยซูไว้ แหล่งข้อมูลอื่นเกี่ยวกับเหตุการณ์นี้ก็มีแต่มิได้รวมอยู่ในสารบบคัมภีร์ไบเบิล
คำบรรยายของพระวรสารนักบุญมัทธิวและพระวรสารนักบุญลูกากล่าวว่าพระเยซูชาวนาซาเร็ธเป็นบุตรของนางมารีย์ ขณะมีตั้งครรภ์ได้หมั้นอยู่กับโยเซฟจากตระกูลเดวิด เรื่องนี้คริสตชนเชื่อว่าพระเยซูประสูติจากหญิงพรหมจารีเพราะเป็นการกำเนิดโดยอำนาจของพระวิญญาณบริสุทธิ์โดยมารดามิได้ร่วมประเวณีกับโยเซฟเลย คริสตชนจึงถือว่าโยเซฟเป็นเพียงบิดาบุญธรรม ทูตสวรรค์ได้ประกาศถึงการประสูติพระเยซูต่อคนเลี้ยงแกะ โหราจารย์สามคนก็ทราบเพราะได้เห็นดวงดาว พระวรสารกล่าวว่าการกำเนิดของพระเยซูเป็นไปตามคำพยากรณ์ของเหล่าผู้เผยพระวจนะชาวอิสราเอล
การระลึกถึง การแสดง หรือการสร้างสัญลักษณ์เกี่ยวกับการกำเนิดของพระเยซูถือเป็นหัวใจของการฉลองเทศกาลคริสต์มาส เพื่อแสดงความเชื่อว่าพระเยซูชาวนาซาเรธเป็น “พระคริสต์” หรือ “พระเมสสิยาห์” ตามที่ทำนายไว้คัมภีร์ไบเบิลภาคพันธสัญญาเดิม ในบางคริสตจักร เช่น โรมันคาทอลิก ถือว่าจุดยอดของการฉลองอยู่ที่พิธีมิสซาเที่ยงคืน หรือเช้าวันคริสต์มาสซึ่งจะเป็นวันที่ 25 ธันวาคมเสมอ ทางอีสเทิร์นออร์ทอดอกซ์จะอดอาหารก่อนวันคริสต์มาส 40 วัน และวันอาทิตย์สี่วันก่อนคริสต์มาสคริสต์ศาสนิกชนทั้งนิกายโรมันคาทอลิกและแองกลิคันก็จะฉลองเทศกาลเตรียมรับเสด็จพระเยซู เพื่อเป็นการเตรียมตัวทางใจเพื่อความพร้อมที่จะฉลองวันประสูติของพระเยซู
ทูฮาตส์/ไวลด์โซล
ทูฮาตส์/ไวลด์โซล () เป็นซิงเกิลที่ 17 ของ ทงบังชินกี วางจำหน่ายในวันที่ 6 กุมภาพันธ์ 2008 ซิงเกิลนี้เป็นซิงเกิลแรกที่เอาช่วงทำนองหนึ่งในเพลง "TRICK" ในอัลบั้ม "T" มาเรียบเรียงใหม่
วันชัย รุ่งภูวภัทร
วันชัย รุ่งภูวภัทร เป็นนักธุรกิจเจ้าของบริษัท ศรีไทย ฟู้ด เซอร์วิส จำกัด นายวันชัยสร้างธุรกิจผลิตน้ำตาลซองรายแรกของประเทศไทยได้ด้วยตนเอง และในปัจจุบันได้ประสบความสำเร็จในภาคอุตสาหกรรมการผลิตซอสบรรจุซอง และธุรกิจอื่น รวมถึง ประสบความสำเร็จในธุรกิจแอมเวย์ โดยในปี พ.ศ. 2547 นายวันชัยได้ทำการ take over องค์กรที่ใหญ่ที่สุดองค์กรหนึ่งของแอมเวย์ประเทศไทยจาก Mr. Sonny Ho นักธุรกิจชาวมาเลเซีย ทำให้ในปัจจุบันนายวันชัยมียอดธุรกิจแอมเวย์ในองค์กรในราว 2,800 ล้านบาท/ปี
นายวันชัย เกิดเมื่อวันที่ 19 มีนาคม พ.ศ. 2501 บิดานายวันชัยเสียชีวิตตั้งแต่นายวันชัยยังเด็ก มารดาของนายวันชัยเปิดร้านขายของชำที่ตลาดนกกระจอก นายวันชัยได้เข้ารับการศึกษาในระดับป.1- ป.4 ที่โรงเรียนไกรวิทย์อนุสรณ์ จากนั้นเรียนต่อระดับ ป.5 - ป.7 ที่โรงเรียนสามัญบางกอกใหญ่และจบการศึกษาเพียงระดับ มศ.5 จากโรงเรียนวัดนวลนรดิสเนื่องจากที่บ้านมีฐานะยากจนจึงต้องหยุดเรียนออกมาช่วยแม่หาเลี้ยงครอบครัวโดยทำงานตั้งแต่ เป็นเด็กในอู่ซ่อมรถ, เซลส์แมน, พนักงานส่งเอกสาร, คนส่งหนังสือพิมพ์
หลังจากเปลี่ยนงานมาหลายบริษัท เสรีวัฒน์และบุตร จำกัด ซึ่งเป็นบริษัทขายส่งแป้งทำขนมปังและสินค้าอีกสารพัด ซึ่งนายวันชัยได้รับมอบหมายให้เป็นเซลส์เมนขายสินค้าให้กับโรงแรมระดับห้าดาวทั่วกรุงเทพ ในระหว่างที่ทำงานอยู่ที่ เสรีวัฒน์และบุตร นายวันชัยได้มีโอกาสพบกับคู่ชีวิต คือ คุณดารณี จิตตั้งวัฒนา และในวันหนึ่งขณะที่นายวันชัยกำลังทำงานในหน้าที่เซลส์เมนอยู่นั้นก็ได้ถูกตั้วคำถามจากผู้จัดการฝ่ายจัดซื้อของโรงแรมชื่อดังโรงแรมหนึ่งว่า โรงแรมกำลังหาซื้อน้ำตาลซองเล็กๆ ที่ใช้ชงกับกาแฟอยู่ หลังจากนั้นนายวันชัยจึงได้นำเรื่องนี้ไปปรึกษากับพี่ชายของคุณดารณี ซึ่งมีนามว่า คุณบุญสม จิตตั้งวัฒนา คุณบุญสมจึงยื่นมือเข้ามาช่วยเหลือโดย การขอเข้ามาเป็นหุ้นส่วนด้วย ทำให้คุณวันชัยมีทุนในการสั่งซื้อเครื่องจักรมาบรรจุน้ำตาลซอง และได้ตัดสินใจลาออกจากงานบริษัท กลายเป็นเถ้าแก่บริษัท ศรีไทยอย่างเต็มตัว
หลังจากทำน้ำตาลซองมาได้ระยะหนึ่ง หลายปีต่อมาตลาดฟาสฟู้ดเริ่มเข้ามาบุกตลาดในประเทศไทย รายแรกที่เริ่มเข้ามาคือ “Diary Queen” นายวันชัยจึงได้เริ่มผลิตซอสซองโดยและจำหน่ายให้กับที่นี่ ซึ่งในขณะนั้นในประเทศไทยแทบจะไม่มีบริษัทไหนที่สามารถผลิตซอสซองออกมาจำหน่ายได้ทำให้มีคู่แข่งทางการตลาดน้อยมาก หลายปีต่อมาเมื่อตลาดฟาสฟู้ดในประเทศไทยโตขึ้นอย่างรวดเร็วและมีฟาสฟู้ด รายใหม่ที่ต้องการใช้ซอสซองในการทำธุรกิจเช่น Macdonald, KFC, Burger King, Pizza Hut เป็นต้น ธุรกิจศรีไทย ฟูดส์ เซอร์วิส ของนายวันชัยก็ได้ขยายขึ้นตามอย่างรวดเร็วจนประสบความสำเร็จมีชื่อเสียงในวงการธุรกิจ Co-Packing ของประเทศไทย
หลังจากประสบความสำเร็จในธุรกิจ Co-Packing แล้ว นายวันชัยก็ยังประสบความสำเร็จในธุรกิจแอมเวย์ ในระดับเพชรคู่ และได้เขียนหนังสือหนึ่งเล่มเกี่ยวกับประวัติการสู้ชีวิตของตนและธุรกิจAmway ชื่อ “ธุรกิจพันล้านที่คนเมิน” ซึ่งหนังสือเล่มนี้ได้ทำสถิติขายหนึ่งหมื่นเล่มแรกภายในระยะเวลาเพียง 20 วัน และยังได้เป็นหนังสือ best seller ที่แผงหนังสือชั้นนำอย่าง SE-ED, B2S, และ นายอินทร์
เอดิต ปียัฟ
เอดิต ปียัฟ (; 19 ธันวาคม ค.ศ. 1915 — 10 ตุลาคม ค.ศ. 1963) มีชื่อจริงว่า เอดิต โจวานา กาซียง () นักร้องชาวฝรั่งเศส เชื้อสายอิตาลี-แอลจีเรีย ที่มีชื่อเสียงที่สุดในฝรั่งเศส ช่วงปลายสงครามโลกครั้งที่สอง จนถึงวันเสียชีวิตในปี ค.ศ. 1963 ขณะมีอายุเพียง 47 ปี ด้วยโรคมะเร็งตับ
ผลงานเพลงที่เอดิต ปียัฟ ร้องไว้ และมีชื่อเสียงได้แก่
แผ่นเสียงเพลง La Vie en rose ของเอดิต ปียัฟ ขายได้มากกว่า 3 ล้านชุด
ในปี ค.ศ. 2007 ภาพยนตร์ฝรั่งเศสที่สร้างจากชีวประวัติของเอดิต ปียัฟ ชื่อเรื่อง "La Môme" (ใช้ชื่อเป็นภาษาอังกฤษว่า " La Vie En Rose") กำกับโดย โอลิเวียร์ ดาฮาน นำแสดงโดย มารียง กอตียาร์ " (Marion Cotillard) " ได้รับรางวัลนักแสดงนำหญิงยออดเยี่ยม ทั้งรางวัลซีซาร์, รางวัลลูกโลกทองคำ, รางวัลบาฟต้า และรางวัลออสการ์
รันอะเวย์/มายเกิร์ลเฟรนด์
"รันอะเวย์/มายเกิร์ลเฟรนด์" () เป็นซิงเกิลที่ 18 ของ ทงบังชินกี ออกจำหน่ายในวันที่ 13 กุมภาพันธ์ พ.ศ. 2551 ซิงเกิลนี้เป็นซิงเกิลที่สองที่เอาช่วงทำนองหนึ่งในเพลง "TRICK" ในอัลบั้ม "T" มาเรียบเรียงใหม่
ผีไม้จิ้มฟัน
ผีไม้จิ้มฟัน เป็นภาพยนตร์ไทยในปี พ.ศ. 2550 กำกับโดย ปิยะพันธุ์ ชูเพ็ชร์
"เจ้าพ่อต้นไทร” สิ่งศักดิ์สิทธิ์สุดเฮี้ยน ประจำซอยชื่อดี ฟังมงคล “ ซอยสุขคติ” ลือกันนมนานว่า เจ้าพ่อเป็นนายทหารเก่าที่มีเกียรติยศ เป็นคนเฉียบขาด ยึดมั่นสัจจะแบบนายทหาร แต่ตายอย่างผิดธรรมชาติ ก่อนเวลาอันควร จึงเป็นผีเจ้าพ่อสิงสถิตย์ที่ต้นไทรไม่ไปไหน ทั้งเฮี้ยน ทั้งศักดิ์สิทธ์ ผู้คนมากราบไหว้บนบาน
เอก ( บริวัตร อยู่โต ) , แว่น ( ธีพร วีระจิตเอกวิชัย ) , ดอน ( เฮนรี่ เดอ มาร์เซียค์ ) และ โม้ ( นพดล ซอยสกุล ) กลุ่มนักเรียนมัธยมที่ทำตัวเหลวไหล วันๆไม่เคยท่องหนังสือเรียน สมคบกับ พี่ควายน้อย ( อี๊ด โปงลางสะออน ) มอ’ ไซค์วินเจ้าประจำ คอยมาร่วมก๊วนเหลวไหลด้วยประจำ
วันสอบเอนทรานซ์ใกล้เข้ามา ความที่ไม่เคยท่องหนังสือเรียน เอาแต่เที่ยวเล่น ดริงค์ดื่ม เหล่หญิง “ เอก” และเพื่อนๆ อยากเอนทรานซ์ติด จึงหันมาพึ่ง “ เจ้าพ่อต้นไทร”
แค่จุดธูปบนบาน “ เจ้าพ่อต้นไทร” ไม่นาน ทุกคนก็สมหวัง ไม่ว่าจะเรื่องเรียน เรื่องหญิง น้องเบลล์ ( แอนนา - ปรางค์ทิพย์ เศวตประสาธน์ ) ที่ดอนเหล่มานาน ก็สอยมาอยู่ข้างกาย พี่ควายน้อยเองก็พลอยได้มอเตอร์ไซค์คันใหม่
ถึงเวลาต้องแก้บน เกิดเหตุไม่คาดฝัน... “ ต้นไทร” ถูกตัดหายไปแล้ว !!!
ต้นไทรหายไป เอก และเพื่อนๆ ยังไม่ได้แก้บน “ เจ้าพ่อต้นไทร” ชีวิตทุกคนที่บนบานไว้ ถูกคุมคามด้วยเหตุร้ายต่างๆ ราวกับมีสายตาน่ากลัวคู่หนึ่ง คอยจ้องมองอยู่ตลอดเวลา แต่ละคนเจอเหตุร้าย ชวนให้ขนลุกตามๆ กัน
“ เอก” และเพื่อนๆ เริ่มปฏิบัติการตามล่าหาต้นไทร ไม่ว่า เศษเสี้ยว ชิ้นส่วนของต้นไทรจะยังอยู่ที่ไหน ต้องหาให้เจอ เพราะนี่คือ หนทางเดียวที่จะช่วยให้พ้นจากการถูกผีหลอกไปตลอดชีวิต
ว่าแต่ จะให้แก้บนกับอะไรล่ะ โต๊ะ เก้าอี้ เขียงสับหมู ไม้เกาหลัง ไม้กวาด ไม้แขวนเสื้อ ไม้ตะเกียบ ไม้เสียบลูกชิ้น หรือ จะต้องแก้บนกับเจ้าไม้เล็ก ๆ กระจอก ๆ กระจิ๋วหลิวอย่าง เจ้า“ ไม้จิ้มฟัน” เนี้ยนะ ?!??
พัทธดนย์ เกลี้ยงจันทร์
พัทธดนย์ เกลี้ยงจันทร์ หรือ น้องเดียว (25 ตุลาคม พ.ศ. 2543 -) เป็นนักแสดงเด็กอัจฉริยะที่มีชื่อเสียงจากการตอบคำถามหน้าคนในรายการเกมทศกัณฐ์เด็ก ครบ 200 หน้า เป็นคนแรก จนได้เป็นนักแสดงในสังกัดเวิร์คพอยท์ และยังเคยเป็นพรีเซนเตอร์โฆษณาต่าง ๆ เช่น ยากันยุง เป็นต้น ปัจจุบัน น้องเดียวเรียนอยู่ที่โรงเรียนสาธิตมหาวิทยาลัยศรีนครินทรวิโรฒ ปทุมวัน และรับงานพิธีกรรายการ กล่องนักคิด ทางไทยพีบีเอส
เบญจวรรณ อาร์ดเนอร์
เบญจวรรณ อาร์ดเนอร์ ชื่อเล่น โบว์ (เกิดวันที่ 2 ตุลาคม พ.ศ. 2529) เป็นนักแสดงชาวไทยเชื้อสายเยอรมัน 
เบญจวรรณเกิดเมื่อวันที่ 2 ตุลาคม พ.ศ. 2529 ที่ประเทศไทยโดยบิดาเป็นชาวเยอรมัน ส่วนมารดาเป็นชาวไทย พออายุได้6ปีเบญจวรรณได้ย้ายไปยังเยอรมันจนเมื่อเติบโตแล้วเธอจึงได้ย้ายกลับมายังประเทศไทย ส่วนการศึกษาจบจาก Gymmnasium Kusel โดยมีส่วนสูง 173 เซนติเมตร
เบญจวรรณเข้าสู่วงการจากการการถ่ายแบบ เดินแบบ แสดงโฆษณาหลายตัวจนถูกเรียกตัวไปแคสต์ภาพยนตร์เรื่อง ลูกครึ่งไทย-เยอรมัน เริ่มต้นการเข้าสู่วงการบันเทิงจากการ ถ่ายแบบ เดินแบบ และมีผลงานภาพยนตร์เรื่องแรกคือเรื่อง ยังไงก็รัก เมื่อปี พ.ศ. 2550 และภาพยนตร์ที่ทำให้เธอเป็นที่รู้จักคือ หม่ำ เดียว หัวเหลี่ยม หัวแหลม ซึ่งแสดงร่วมกับ หม่ำ จ๊กมก ซึ่งต่อมาทางสถานีวิทยุโทรทัศน์ไทยทีวีสีช่อง 3 เรียกตัวเขามาแคสต์ส่วนผลงานที่ทำให้เธอเป็นที่รู้จักคือละครเรื่อง ดอกส้มสีทอง
ชีวิตส่วนตัว คบหาดูใจกับ ก็อต จิรายุ ตันตระกูล
ประกาศรัก บอย, อ๊อฟ, พัดชา, ลูกโป่ง เพลงประจำบริษัท เมืองไทยประกันชีวิต (2551)
วีรภาพ สุภาพไพบูลย์
วีรภาพ สุภาพไพบูลย์ (วี) เป็นดารานักแสดงละครโทรทัศน์ ซึ่งมักจะได้รับบทพระเอก วีรภาพ สุภาพไพบูลย์ เกิดเมื่อวันที่ 9 กันยายน พ.ศ. 2523 ที่โรงพยาบาลศิริราช จบการศึกษาระดับอนุบาลจาก โรงเรียนอนุบาลปรางทิพย์ ระดับประถมจาก โรงเรียนทับทอง ระดับมัธยมจากโรงเรียนสารวิทยา ระดับอุดมศึกษาจากคณะวิศวกรรมศาสตร์ มหาวิทยาลัยเกษตรศาสตร์ และคณะนิเทศศาสตร์ มหาวิทยาลัยรังสิต ระดับปริญญาโท คณะรัฐศาสตร์ จาก มหาวิทยาลัยกรุงเทพธนบุรี
วีรภาพ เข้าสู่วงการด้วยการเป็นพระเอกมิวสิกวิดีโอ จากนั้นเป็นพิธีกรรายการ"คู่หูชะชะช่า" และ วี ก็ได้ครองตำแหน่ง"โดมอนแมนปี 1999" จากนั้นไม่นาน วี ก็ได้รับการติดต่อจาก อรวรรณ สังวริบุตร ให้ไปลองเทสต์หน้ากล้อง และได้เซ็นสัญญาเป็นนักแสดงสังกัดทางสถานีโทรทัศน์สีกองทัพบกช่อง 7 ซึ่งทำให้ได้มีโอกาสไปเรียนการแสดงกับครูช่าง-ชลประคัลภ์ จันทร์เรือง จากนั้น วี ได้แสดงละครเรื่องแรกคือเรื่อง "กว่าจะรู้เดียงสา" ปี 2543 ปัจจุบันนี้ เป็นกรรมการผู้จัดการ บริษัท มากกว่าฝัน จำกัด ร่วมกับ ศิริพิชญ์ วิมลโนช
ผลงานละครโทรทัศน์ทั้งหมดในฐานะผู้จัดละครและผู้กำกับละครช่อง 7 บริษัท มากกว่าฝัน จำกัด ร่วมกับศิริพิชญ์ วิมลโนช
นักบุญอันดรูว์
อันดรูว์อัครทูต ( "อันเดฺรอัส"; "แอนดฺรูว") ชาวคาทอลิกเรียกว่านักบุญอันดรูว์ เป็นนักบุญและมรณสักขีในคริสต์ศาสนา เกิดเมื่อราวต้นคริสต์ศตวรรษที่ 1 ที่เมืองเบ็ธไซดาบนฝั่งทะเลกาลิลี และเสียชีวิตโดยการถูกตรึงกางเขนบนกางเขนรูป “X” เมื่อราวกลางหรือปลายคริสต์ศตวรรษที่ 1 ที่เมืองเพ็ทราส์ ในประเทศกรีซปัจจุบัน นักบุญอันดรูว์ เป็นหนึ่งในอัครทูตสิบสององค์ของพระเยซู ในคริสตจักรออร์ทอดอกซ์ เรียกนักบุญอันดรูว์ว่า “Protocletos” หรือ “ผู้ถูกเรียกคนแรก” ชื่อ “แอนดรูว” มาจากภาษากรีกที่แปลว่า “เกียรติ” เช่นเดียวกับชื่อภาษากรีกอื่น ๆ เป็นชื่อที่ชาวยิวใช้กันทั่วไปในระหว่างร้อยถึงสองร้อยปีก่อนคริสต์ศตวรรษ เท่าที่ทราบนักบุญอันดรูว์ไม่มีชื่อบ่งเป็นภาษาฮิบรูและภาษาอราเมอิก
ตามพันธสัญญาใหม่นักบุญแอนดรูว์เป็นลูกของโยนาห์หรือยอห์น (มัทธิว ; ยอห์น ) เกิดที่เมืองเบ็ธไซดาบนฝั่งทะเลกาลิลี(ยอห์น ) และเป็นน้องชายของซีโมนเปโตร เปโตรและอันดรูว์เดิมเป็นชาวประมงฉะนั้นเมื่อพระเยซูเรียกตัวมาเป็นอัครทูตโดยกล่าวว่าเจ้าจงเป็น “ชาวประมงหามนุษย์” (ภาษากรีก: ἁλιείς ἀνθρώπων “halieis anthropon”) เมื่อพระเยซูเริ่มออกเทศนา เปโตรและอันดรูว์ก็อาศัยอยู่ในบ้านเดียวกันที่คาร์เปอร์นาอุม (Capernaum)(มาระโก )
ในพระวรสารนักบุญยอห์นกล่าวว่าอันดรูว์เป็นสาวกของยอห์นผู้ให้รับบัพติศมามาก่อนที่จะเป็นสาวกของพระเยซู และตามคำเทศนาของนักบุญจอห์นทำให้นักบุญอันดรูว์และยอห์นมาติดตามพระเยซู (ยอห์น ) เมี่ออันดรูว์พบพระเยซูก็ทราบทันทีว่าทรงเป็น “พระเมสสิยาห์” และรีบกลับนำพระเยซูไปแนะนำกับนักบุญเปโตรพี่ชาย (ยอห์น ) ตั้งแต่นั้นมาสองพี่น้องก็กลายเป็นสาวกของพระเยซู ในระยะต่อมาก็กลายเป็นผู้ใกล้ชิดกับพระเยซู (ลูกา ; มัทธิว ; มาระโก )
พระวรสารกล่าวว่าแอนดรูว์มีโอกาสได้ร่วมในเหตุการณ์สำคัญๆ หลายครั้งเพราะเป็นสาวกที่ใกล้ชิดกับพระเยซูมากกว่าสาวกองค์อื่นๆ (มาร์ค ; จอห์น , ) แต่ในกิจการของสาวกเกือบไม่ได้กล่าวถึงแอนดรูว์ (กิจการของสาวก )
ยากอบ บุตรอัลเฟอัส
ยากอบ บุตรอัลเฟอัส () เป็นนักบุญและมรณสักขีในศาสนาคริสต์ ไม่ทราบสถานที่เกิดและปีที่เกิด และเสียชีวิตโดยการตรึงกางเขนที่ออสตราไคน์ ทางตอนใต้ของประเทศอียิปต์ราว ค.ศ. 62 นักบุญยากอบ บุตรอัลเฟอัสเป็นหนึ่งในอัครทูตของพระเยซู สันนิษฐานกันว่าท่านเป็นคนเดียวกับ “นักบุญยากอบองค์เล็ก” (James the Lesser) ซึ่งเป็นชื่อที่ใช้กันในทางศาสนา นักบุญยากอบ บุตรอัลเฟอัสเกือบจะไม่เป็นที่กล่าวถึงเลยในพันธสัญญาใหม่ แต่ในบางครั้งกล่าวว่าเป็นคนคนเดียวกับ “ยากอบผู้ชอบธรรม” (James the Just) ผู้มีความสำคัญในการเป็นผู้นำคริสตจักรในพันธสัญญาใหม่
พันธสัญญาใหม่กล่าวถึงยากอบ บุตรอัลเฟอัสสี่ครั้ง และทุกครั้งกล่าวถึงก็กล่าวว่าเป็นหนึ่งในอัครทูตทั้งสิบสองคน
พันธสัญญาใหม่กล่าวถึงยากอบองค์เล็กเพียงสามครั้ง และทุกครั้งกล่าวถึงก็กล่าวถึงยากอบกับแม่
มาร์โก กล่าวว่า “มารีย์มารดาของยากอบน้อย และของโยเสส” ขณะที่มาระโก และ มัทธิว กล่าวถึง “มารีย์มารดาของยากอบ”
ในเมื่อมียากอบ บุตรเศเบดี ที่เป็นที่รู้จักกันดีอยู่แล้วในบรรดาอัครทูตทำให้การสันนิษฐานว่านักบุญยากอบ บุตรอัลเฟอัสและนักบุญยากอบองค์เล็กเป็นคนคนเดียวกันน่าจะเป็นไปได้ และบางครั้งก็เรียกนักบุญยากอบ เศเบดีกันว่า “นักบุญยากอบ” (James the Greater) แต่ที่สำคัญทึ่จะต้องทราบคือโคลปัส (Clopas) สามีของมารีย์เป็นคนคนเดียวกับอัลเฟอัสบิดาของนักบุญยากอบอัครทูต ข้อสันนิษฐานนี้เป็นที่ยอมรับกันคริสตจักรยุคแรก ฉะนั้นนักบุญยากอบ บุตรอัลเฟอัสจึงเป็นที่รู้จักกันในนาม “นักบุญยากอบองค์เล็ก” ด้วย
แต่นักวิชาการทางคัมภีร์ไบเบิลบางคนยังไม่แน่ใจว่าข้อสันนิษฐานนี้จะถูกต้อง จอห์น พอล ไมเออร์ไม่คิดว่าจะเป็นเช่นนั้น ในบรรดา evangelicals ของพจนานุกรมคัมภีร์ไบเบิลเห็นด้วยกับข้อสันนิษฐานดังกล่าว ขณะที่ดอน คาร์สัน และดาร์เรลล์ บ็อค เห็นว่าอาจจะเป็นได้แต่ไม่แน่ใจ
ยากอบผู้ชอบธรรม (น้องชายของพระเยซู) เป็นประมุขของพระวิหารในเยรูซาเลมเป็นเวลา 30 ปึก่อนที่จะถูกฆ่าเมื่อปี ค.ศ. 62 การที่สันนิษฐานว่านักบุญยากอบ บุตรอัลเฟอัสเป็นน้องชายของพระเยซูสนับสนุนโดยนักบุญเจอโรมจึงเป็นที่ยอมรับกันในคริสตจักรโรมันคาทอลิก ในขณะที่ฝ่ายออร์ทอดอกซ์และโปรเตสแตนต์ จะแยกระหว่าง “นักบุญยากอบ บุตรอัลเฟอัส” และ “นักบุญยากอบ น้องชายของพระเยซู”
อัลเฟอัสเป็นชื่อของพ่อของมัทธิวผู้นิพนธ์พระวรสาร (หรือที่รู้จักกันในชื่อ ลีไว) ในพระวรสารนักบุญมาระโก ฉะนั้นจึงเป็นไปได้ว่านักบุญยากอบ บุตรอัลเฟอัสและนักบุญมัทธิวป็นพี่น้องกัน แต่ก็ไม่มีหลักฐานอะไรที่สองคนนี้จะใช้คำว่าพี่น้องแม้ว่าจะอยู่ในบทความเดียวกับที่กล่าวถึง นักบุญเปโตรและนักบุญแอนดรูว์เป็นพี่น้องกันก็ตาม
ตามที่กล่าวกันนักบุญยากอบ บุตรอัลเฟอัสแม้ว่าจะปฏิบัติตามกฎบัญญัติของชาวยิวอย่างเคร่งครัดแต่ถูกลงโทษด้วยการประหารชีวิตเพราะไปขัดต่อโตราห์ แต่อันที่จริงแล้วข้อสันนิษฐานนี้ยากที่จะเป็นจริงไปได้เพราะทางการยิวไม่มีการลงโทษโดยการตรึงกางเขน และนอกจากว่าทางจักรวรรดิโรมันจะเห็นว่าจะเกิดมีการปฏิวัติในบริเวณการปกครองของชาวยิว ทางโรมันก็จะไม่เข้าไปยุ่งเกี่ยวกับกิจการภายในของยิว กล่าวกันว่านักบุญเจมส์ถูกตรึงกางเขนที่ออสตราไคน์ ทางตอนใต้ของประเทศอียิปต์ซึ่งเป็นที่ที่นักบุญเจมส์เทศนาคำสอนอยู่ สัญลักษณ์ของนักบุญเจมส์คือเลื่อยของช่างไม้ที่เห็นกันในจิตรกรรมหรือประติมากรรมเพราะกล่าวกันว่าร่างของนักบุญยากอบถูกเลื่อยออกเป็นท่อนๆ ด้วย
นักบุญจอห์น
นักบุญจอห์น หรือ นักบุญยอห์น ในศาสนาคริสต์ สามารถหมายถึงนักบุญต่อไปนี้
"สำหรับชื่อสถานที่ ดูที่ เซนต์จอห์น"
ปลาอะโรวาน่าออสเตรเลีย
ปลาอะโรวาน่าออสเตรเลีย หรือ ปลาตะพัดออสเตรเลีย (; ) ปลาน้ำจืดชนิดหนึ่ง ในวงศ์ปลาตะพัด (Osteoglossidae) มีรูปร่างทั่วไปคล้ายปลาอะโรวาน่าออสเตรเลียจุด ("S. leichardti") ซึ่งเป็นปลาที่มีความใกล้เคียงกันมากที่สุด แต่ปลาตะพัดออสเตรเลียจะมีลำตัวที่อ้วนป้อมสั้นกว่าคล้ายปลาตะพัด ("S. formosus") หัวมีลักษณะแหลมงุ้มกว่า หนวดทั้งคู่ม้วนงอเข้าหาลำตัว สีลำตัวเป็นสีเขียวมะกอกเหลือบทอง มีจุดสีแดงอมส้มสะท้อนแสงตามบริเวณลำตัวและครีบเช่นเดียวกับปลาอะโรวาน่าออสเตรเลียจุด แต่ปลาชนิดนี้จะมีจุดตั้งแต่ยังเล็ก ๆ เห็นได้ชัดเจน โดยเฉพาะในครีบหลัง ครีบท้อง และครีบหาง ปลาบางตัวอาจมีสีลำตัวเป็นสีแดงเลือดหมู ในปลาโตเต็มที่จะมีจุดแผ่ไปถึงบริเวณหน้าและช่องปิดเหงือก รวมทั้งอาจมีริ้วลายด้วย
ขนาดโตเต็มที่ประมาณ 90 เซนติเมตร พบเฉพาะบริเวณประเทศออสเตรเลียทางตอนเหนือและประเทศอินโดนีเซียบางส่วน นิยมตกเป็นเกมกีฬาในท้องถิ่น
ปลาอะโรวาน่าออสเตรเลีย ได้รับความนิยมค่อนข้างสูงในแง่ของการเป็นปลาตู้สวยงาม อาจเรียกได้ว่านิยมเลี้ยงมากที่สุดรองมาจากปลาอะโรวาน่าเงิน ("Osteoglossum bicirrhosum") ก็ว่าได้ ซึ่งปัจจุบันสามารถเพาะขยายพันธุ์ได้แล้ว และถือว่าเป็นปลาอะโรวาน่าที่มีราคาถูกชนิดหนึ่ง
คำพูน เอื้อสัมพันธ์
คำพูน เอื้อสัมพันธ์ หรือ คำพูน ออมชมพู เกิดเมื่อ 1 มกราคม พ.ศ. 2519 สถิติการชก 14 ครั้ง ชนะ 6 (น็อค 5) เสมอ 1 แพ้ 7
วัฏจักรกำมะถัน
วัฏจักรกำมะถัน เป็นการหมุนเวียนของกำมะถันในโลก กำมะถันพบได้ในสภาพแวดล้อมหลายแห่ง พื้นผิวโลกเป็นแหล่งใหญ่ของกำมะถัน คิดเป็น 95% รองลงมาคือ ในแหล่งน้ำมีประมาณ 5%
การหมุนเวียนของกำมะถันในแต่ละส่วนของระบบนิเวศสรุปได้ดังนี้
ก๊าซซัลเฟอร์ไดออกไซด์ส่วนใหญ่มาจากการกระทำของมนุษย์ ในขณะที่จุลินทรีย์จะผลิต COS, CS, และ (CH)S ผลิตภัณฑ์สุดท้ายจากการออกซิไดส์ก๊าซไฮโดรเจนซัลไฟด์และก๊าซที่มีกำมะถันอื่น ๆ คือ ก๊าซซัลเฟอร์ไดออกไซด์และซัลเฟต แต่โดยทั่วไปซัลเฟตจะเข้าสู่บรรยากาศโดยยละอองน้ำจากทะเลและฝุ่นละอองที่มากับลม การออกจากบรรยากาศเกิดขึ้นโดยการรวมตัวกับน้ำ เกิดเป็นฝนกรดและลงสู่พื้นดิน หรือรวมตัวกับธาตุอื่นๆแล้งตกมายังพื้นโลก
โรงเรียนเซนต์ราฟาแอล
โรงเรียนเซนต์ราฟาแอล หรือในชื่อเดิม โรงเรียนราฟาแอล เป็นโรงเรียนในจังหวัดสมุทรปราการ เปิดการสอนตั้งแต่ระดับอนุบาล ถึงระดับมัธยมศึกษาตอนต้น ตั้งอยู่ที่ ถนนท้ายบ้าน ตำบลปากน้ำ อำเภอเมืองสมุทรปราการ จังหวัดสมุทรปราการ โดยบริเวณเป็นที่ตั้งของโบสถ์อัครเทวดาราฟาแอล ของศาสนาคริสต์นิกายโรมันคาทอลิกตั้งอยู่ข้างบริเวณริมแม่น้ำเจ้าพระยาได้ถือกำเนิดมาพร้อมกับสร้างโบสถ์คาทอลิกปากน้ำ (โบสถ์อัครเทวดาราฟาแอล) ซึ่งสร้างเมื่อพ.ศ. 2430 เปิดสอนเฉพาะเด็กคาทอลิก โดยมีบาทหลวงเป็นผู้ให้การอบรม โรงเรียนเซนต์ราฟาแอลขออนุญาตจัดตั้งตาม พระราชบัญญัติโรงเรียนราษฎร์ เมื่อวันที่ 30 พฤษภาคม 2489 โดยมี ฯพณฯ มุขนายกเรอเน แปร์รอส เป็นเจ้าของและผู้จัดการ โดยเปิดสอนในระดับชั้น อนุบาล 1 ถึงชั้นมัธยมศึกษาปีที่ 3 ซึ่งมีวิวัฒนาการ การเปิดสอนในระดับชั้นต่าง ๆ ดังนี้
โรงเรียนได้สร้างอาคารเรียนหลังใหม่ 6 ชั้น ชื่อว่า อาคารเรอเนแปร์รอส เป็นอาคารเรียนที่มีความทันสมัย ด้วยห้องประกอบการต่างๆมากมายเช่น ห้องคอมพิวเตอร์ ห้องวิทยาสตร์ เป็นต้น
ปัจจุบัน โรงเรียนเซนต์ราฟาแอล โรงเรียนเอกชนประเภทสามัญของฝ่ายการศึกษาของมิสซังโรมันคาทอลิกกรุงเทพฯ สังกัดสำนักงานคณะกรรมการการศึกษาเอกชน ตั้งอยู่บนเนื้อที่ 5 ไร่ ใน ต.ปากน้ำ อ.เมืองสมุทรปราการ จ.สมุทรปราการ
พระวัชรปาณีโพธิสัตว์
พระวัชรปาณีโพธิสัตว์ หมายถึงพระโพธิสัตว์ผู้ถือสายฟ้า หลักฐานฝ่ายบาลีถือว่าเป็นยักษ์ที่คอยคุ้มครองพระพุทธเจ้า ส่วนทางมหายานถือว่าเป็นพระโพธิสัตว์ชั้นสูงองค์หนึ่ง มักปรากฏคู่กับพระมัญชุศรีโพธิสัตว์และพระปัทมปาณิโพธิสัตว์
ความเชื่อเกี่ยวกับพระวัชรปาณิอาจวิวัฒนาการมาจากพระอินทร์ในศาสนาพราหมณ์ที่ถือสายฟ้าเช่นกัน และอาจจะพัฒนามาจากความเชื่อเกี่ยวกับพระมหาสถามปราปต์โพธิสัตว์ ชาวพุทธมหายานถือว่าท่านเป็นพระโพธิสัตว์ที่คุ้มครองนาคที่ควบคุมเมฆฝน และนิยมสร้างรูปของท่านไว้ที่ประตูทางเข้าวัดเพื่อขับไล่ความชั่วร้าย
สวัสดี​ที่​มี​การ​ใช้​เงิน​เยอะ​มาก​22​สวัสดี​สวัสดี​ใน​ชีวิต​คือ​
พระวัชรปาณีมีชื่อจีนว่ากิมกังผ่อสัก จัดอยู่ในกลุ่มเจ็ดพระมหาโพธิสัตว์ตามความเชื่อของชาวจีน แต่มีความสำคัญน้อยกว่าพระอวโลกิเตศวรและพระกษิติครรภ์โพธิสัตว์ประมาณ​มากมาย
ราฟาเอล (แก้ความกำกวม)
ราฟาเอล หรือ ราฟาแอล อาจหมายถึง
กูเกิล เสิร์ช
19 กันยายน 2554
กูเกิล เสิร์ช () เป็นเสิร์ชเอนจินจากกูเกิล และเป็นเสิร์ชเอนจินที่มีคนใช้งานมากที่สุดในโลก โดยมีการค้นหามากกว่า หนึ่งร้อยล้านครั้งต่อวัน โดยมีผู้ใช้งานกว่า 1.643 พันล้านคนต่อปี จากผลการสำรวจในปี 2551
กูเกิลเก็บข้อมูลเว็บโดยใช้โปรแกรมทำการท่องไปยังเว็บไซต์ต่างๆ เรียกว่าสไปเดอร์ (spider, web crawler, robot) รวมถึงใช้อัลกอรึทึมเฉพาะ ที่คิดค้นโดยผู้ริเริ่มก่อตั้ง ในการจัดลำดับความสำคัญของแต่ละหน้าเว็บเพจ
ระบบจัดอันดับความเกี่ยวข้องของเว็บเพจแต่ละหน้าของกูเกิลเรียกว่า เพจแรงก์ (PageRank) ได้จดสิทธิบัตรใน พ.ศ. 2544
(ที่มา: GoogleBlog
)
ตามข้อมูลของ กูเกิล IPO S-1 เดือน เมษายน พ.ศ. 2547 ข้อมูลจาก Internet unit of a large financial firm
เงียมหงัน
เงียมหงัน (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เจ้าเมืองปากุ๋น หลังจากที่เล่าปี่และบังทองเดินไปเพื่อยึดเสฉวนของเล่าเจี้ยง บังทองถูกธนูรุมยิงตายที่เนินหงส์ร่วงแล้ว เล่าปี่จำต้องถอยทัพไปที่ด่านโปยสิก๋วน และรีบส่งหนังสือไปยังขงเบ้ง ให้ขงเบ้งยกทัพมาช่วย ขงเบ้งกับเตียวหุยทำสัญญาเดินทางแข่งกันไปให้ถึงเสฉวน โดยขงเบ้งเดินไปทางเรือพร้อมกับจูล่ง และเตียวหุยเดินไปทางบก และให้กวนอูรักษาเมืองเกงจิ๋วไว้ ก่อนออกเดินทางเตียวหุยทำสัญญาไว้กับขงเบ้งว่า จะรักษาวินัยทหาร โดยตนจะไม่กินเหล้าและไม่เฆี่ยนตีทหารด้วยอารมณ์ด้วย
ปรากฏว่า เตียวหุยสามารถรักษาระเบียบวินัยกองทัพไว้ได้อย่างดี สามารถชนะใจประชาชนและเอาชนะเมืองต่าง ๆ ได้โดยดี แต่ติดอยู่กับเมืองปากุ๋นของเงียมหงัน ที่ตีเท่าไหร่ก็ไม่ได้สักที เงียมหงันแม้จะอายุมากถึง 60 ปีแล้ว แต่ชำนาญการใช้ธนูและป้องกันเมืองไว้ได้อย่างดี เงียมหงันได้ประกาศไว้ว่า "ทหารเสฉวนยอมหัวขาด ไม่มีทหารยอมแพ้" เตียวหุยเข้าตีเท่าไหร่ก็ไม่สามารถหักตีเข้าไปได้ เงียมหงันก็สั่งให้รักษาเมืองไว้อย่างเดียว ไม่ต้องยกออกไปรบ เตียวหุยคิดไม่ตกว่าจะทำอย่างไร จึงโมโหกินเหล้าแล้วเฆี่ยนตีทหารอีก ขณะที่เฆี่ยนตีอยู่นั้น เตียวหุยคิดอุบายขึ้นได้ จึงแสร้งหลอกว่า ตนกินเหล้าเมามายแล้วเฆี่ยนตีทหารอีกเพื่อลวงเงียมหงัน และให้ทหารกองลาดตระเวณทำทีสำรวจเส้นทางเพื่อดูว่ามีทางไหนที่จะเล็ดรอดเมืองปากุ๋นไปได้ไหม ในที่สุดก็พบเส้นทางเล็ก ๆ สายหนึ่ง เตียวหุยสั่งให้เดินทางออกตอนตี 3 เงียมหงันซึ่งส่งสายลับเข้าไปปะปนในกองทัพเตียวหุยรายงานเช่นนั้น จึงจะยกทัพตามตีตลบหลังเตียวหุยตามเวลานั้น แต่กลับโดนกลอุบายของเตียวหุยจนเสียท่าถูกจับเป็นเชลย เมื่อตกอยู่ในเงื้อมมือเตียวหุย เตียวหุยได้ตัดสินใจที่จะประหารเงียมหงันซึ่งเงียมหงันได้ยินดีที่จะตาย และกล่าวว่า "ท่านจงประหารเร็วเถิด เสฉวนมีแต่แม่ทัพที่หัวขาด แต่ไม่มีแม่ทัพที่ยอมแพ้" เมื่อเตียวหุยได้ยินเช่นนั้นก็คิดว่าแม่ทัพคนนี้มีความจงรักภักดีอย่างหนักแน่นมั่นคง มิย่อท้อเมื่อเผชิญความตายจึงนับถือน้ำใจ และแก้มัดออกพร้อมกล่าวขอโทษเงียมหงันที่ตนล่วงเกิน เงียมหงันเห็นดังนั้นจึงลุกขึ้นคำนับเตียวหุย และอาสาเป็นกองหน้า สำหรับเดินทัพต่อไป เมือไปถึงด่านใดตำบลใด นายด่านทั้งปวงก็ออกมายอมเข้าด้วย 
เพราะเงียมหงันเป็นทัพหน้า และได้ไปสมทบกับทัพเล่าปี่ ก่อนขงเบ้ง ซึ่งมาทางน้ำเสียอีก
ต่อมา เมื่อเล่าปี่ บุกเมืองฮันต๋ง ทางด่านแฮบังก๋วนก็ถูกบุกโจมตีโดย โจหอง และเตียวคับ ฝ่ายฮักจุ้นกับเบ้งตัด ซึ่งรักษา แฮบังก๋วนอยู่นั้นเห็นจะเหลือกำลัง จึงส่งสาส์นไปขอกำลังเสริมจากเล่าปี่ เล่าปี่จึงส่งฮองตงและเงียมหงันไปช่วย เมื่อมาถึง เบ้งตัด และฮักจุ้น ก็ดูถูก2เฒ่านี้เป็นอันมาก ฮองตงจึงให้เงียมหงันซุ่มกำลังอยู่หลังค่ายเตียวคับ เมื่อเห็นฮองตงออกรบเมื่อไร ก็ให้ตีกระ หนาบเข้ามา หลังจากนั้นฮองตงได้ออกไปร้องท้าทายเตียวคับ เตียวคับจึงพาทหารออกจากค่ายเงียมหงันเห็นว่าได้ทีจึงคุมทหาร ออกมา ฆ่าทหารเตียวคับล้มตายเป็นอันมาก
ต่อมา เงียมหงันก็แนะนำฮองตงให้ตัดเสบียงศัตรูที่เทียนตองสัน ฮองตงจึงทำกลอุบายแกล้งถอยหนีเพื่อให้ข้าศึกเอา อาวุธ และเสบียงมารวมกันไว้ และปล้นค่ายของเตียวคับ โดยให้เงียมหงันซุ่มทหารอยู่หลังค่ายตีทหารเตียวคับ แตกไป 
หลังจากน้น เมื่อขงเบ้งจะบุกขึ้นเหนือ ขงเบ้งแต่งตั้งเงียมหงันเป็นที่ปรึกษาทางการทหาร เงียมหงัน ได้แก่ตาย ในปีค.ศ. 220 รวมอายุได้ 67 ปี
ประมวล ดาระดาษ
ประมวล ดาระดาษ เกิด 2 กันยายน 2502 ที่ตำบลโพรงมะเดื่อ อำเภอเมือง จังหวัดนครปฐม เป็นนักเขียนเรื่องสั้น และบทกวี
รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส
ด้านล่างนี้คือ รายชื่อตัวละครในเซนต์เซย์ย่า ภาค The Lost Canvas จ้าวนรกฮาเดส
อิฟ...!? / เรนีไนต์
อิฟ...!? / เรนีไนต์ (If...!? / Rainy Night) เป็นซิงเกิลที่ 19 ของ ทงบังชินกี วางจำหน่ายในวันที่ 27 กุมภาพันธ์ 2008 ซิงเกิลนี้เป็นซิงเกิลที่สามที่เอาช่วงทำนองหนึ่งในเพลง "TRICK" ในอัลบั้ม " T" มาเรียบเรียงใหม่
โคลสทูยู/เครซีไลฟ์
โคลสทูยู/เครซีไลฟ์ (Close to you / Crazy Life) คือซิงเกิลลำดับที่ 20 ของ โทโฮชินกิ ออกจำหน่ายในวันที่ 5 มีนาคม พ.ศ. 2251 ซิงเกิลนี้เป็นซิงเกิลที่สี่ที่เอาช่วงทำนองหนึ่งในเพลง "ทริก" ในอัลบั้ม "ที" มาเรียบเรียงใหม่
คีย์เวิร์ด/เมซ
คีย์เวิร์ด/เมซ (Keyword / Maze) เป็นซิงเกิลที่ 21 ของ ทงบังชินกี วางจำหน่ายในวันที่ 12 มีนาคม 2008 ซิงเกิลนี้เป็นซิงเกิลที่ห้าและเป็นซิงเกิลสุดท้ายที่เอาช่วงทำนองหนึ่งในเพลง "TRICK" ในอัลบั้ม "T" มาเรียบเรียงใหม่
ความรอบคอบ
ความรอบคอบ () ถูกจัดว่าเป็นหนึ่งในคุณธรรมพื้นฐานสี่ประการที่ควรเคารพ มาจากคำในภาษาฝรั่งเศสในคริสต์ศตวรรษที่ 13 ว่า prudence มาจากภาษาละตินว่า prudentia สายตาอันกว้างไกล ความหลักแหลม อันเป็น providentia foresight มันยังถูกจัดรวมกับ ความรอบรู้ ความเข้าใจลึกซึ้ง และสติปัญญา ในกรณีนี้ มันเป็นความดีที่สามารถตัดสินระหว่างคุณความดีกับพฤติกรรมความดีได้ ไม่เพียงแต่จากความรู้สึกโดยทั่วไป แต่ด้วยการพิจารณาไปถึงการกระทำที่ถูกต้องทั้งสถานที่และกาลเวลาด้วย ถึงแม้ว่าความรอบคอบเพียงอย่างเดียวไม่สามารถประกอบกับการกระทำใดๆ ได้ แต่ถูกเกี่ยวข้องเป็นหนึ่งเดียวกับสติปัญญา เนื่องจากคุณความดีทุกอย่างต้องอยู่ภายใต้การวางระเบียบของมัน ความรอบคอบจะมีความจำเป็นต้องใช้กับความกล้าหาญ
ความรอบคอบได้ถูกพิจารณาโดยกรีกโบราณและภายหลังโดยนักปรัชญาคริสเตียน ที่โดดเด่นที่สุด คือ นักบุญโทมัส อควีนาส ดังที่ความเห็น การประมาณและระเบียบของคุณความดีทั้งหมดแล้ว มันยังเคยถูกนับถือว่าเป็น auriga virtutum หรือว่า สารถีแห่งคุณธรรมทั้งมวล
ความรอบคอบถูกมองอย่างชัดเจนว่าเป็น "ความสามารถที่ดีเลิศทุกประการ" ของผู้มีปัญญา เพราะเป็นความสามารถในการตัดสินใจอย่างถูกต้อง ยกตัวอย่างเช่น บุคคลหนึ่งสามารถอยู่อย่างพอประมาณได้ เมื่อบุคคลผู้นั้นสามารถตัดสินใจได้อย่างถูกต้องเพื่อตอบสนองความละโมบของตัวเอง
ในความเข้าใจของชาวคริสเตียน ความแตกต่างระหว่างความรอบคอบกับความฉลาดนั้นเป็นจุดจบหรือจุดจบในสิ่งที่เป็นการตัดสินใจของการกระทำที่ได้เกิดขึ้น ความเข้าใจของชาวคริสเตียนกับโลกนั้นรวมไปถึงความมีอยู่ของพระเจ้า กฎธรรมชาติและคุณความดีที่เกี่ยวข้องกับการกระทำของมนุษย์ ในคำอธิบายนี้ ความรอบคอบนั้นแตกต่างจากความฉลาดตรงที่มันนำไปสู่การกระทำที่เป็นความดีอันศักดิ์สิทธิ์ ยกตัวอย่างเช่น การตัดสินใจของคริสเตียนที่ถูกประหารเพื่อให้ทรมานมากกว่าจะปฏิเสธความเชื่อของพวกเขาว่าเป็นความฉลาด เป็นการหลอกหลวงถึงการปฏิเสธความเชื่อของพวกเขาว่าเป็นความฉลาดจากมุมมองของผู้ที่ไม่เชื่อ
การตัดสินนั้นต้องใช้เหตุผลเพื่อจุดจบของความชั่วร้ายหรือว่าความชั่วร้ายหมายถึงการถูกพิจารณาว่าเป็นการกระทำผ่าน "ความฉลาด" และ "ความรอบคอบแบบผิดๆ" อันเป็นการกระทำนอกเหนือจากความรอบคอบที่ถูกต้องตามหลักธรรมะ "การตัดสินที่สามารถนำไปปฏิบัติได้จริง" นั้นต้องดูกรณีแวดล้อมและสิ่งแวดล้อมเพื่อประกอบการตัดสินใจด้วย เพื่อให้เกิดการกระทำที่ถูกต้อง โดยทั่วไปแล้ว มันถูกใช้ในสถานการณ์ที่คนสองคนนั้นมีสถานการณ์แวดล้อมที่มีน้ำหนักแตกต่างกัน และตามหลักจรรยาแล้ว ย่อมได้ผลลัพธ์ที่แตกต่างกัน
กฎแห่งความรอบคอบนั้นถูกกำหนดขึ้นมาเพื่อตอบสนองผลประโยชน์ของตน ดังที่ว่า "อย่าได้ดื่มน้ำยาทำความสะอาด" คงจะเป็นกฎแห่งความรอบคอบเช่นเดียวกัน กฎนี้ได้ถูกพิจารณาว่าเป็นกฎแห่งคุณธรรมเพราะว่ามันบาปที่คุณจะฆ่าตัวตายหรือทำร้ายตัวเอง
ไพรวัลย์ ลูกเพชร
ไพรวัลย์ ลูกเพชร (14 ธันวาคม พ.ศ. 2484 - 17 ตุลาคม พ.ศ. 2545) นักร้องเพลงลุกทุ่งชาวตำบลบางขุนไทร อำเภอบ้านแหลม จังหวัดเพชรบุรี เข้าสู่วงการจาการที่พ่อแม่นำไปฝากคณะลิเกเมืองเพชร แต่ใจไม่รัก จึงไปสมัครวงดนตรีบางกอก ช่ะ ช่ะ ช่า ของครูสมพงษ์ วงศ์รักไทย และครูชุติมา สุวรรณรัตน์ เมื่อวงบางกอก ช่ะ ช่ะ ช่า ยุบวงลง ครูได้นำไปฝากกับวงดนตรีของสุรพล สมบัติเจริญ ซึ่งแต่เพลงและอัดแผ่นเสียงให้ เพลงที่มีชื่อเสียงเช่น คำเตือนของพี่, ดาวบ้านนา, แม่ผักบุ้งบ้านดอน, เสียงจากไพรวัลย์, คำประณาม, สำรวยลืมคำ
ต่อมาไพรวัลย์ ลาออกจากวงของครูสุรพล และตั้งวงดนตรีเอง มีผลงานโด่งดังจากเพลงคู่จากการประพันธ์ของครูไพบูลย์ บุตรขัน เช่น มะนาวไม่มีน้ำ, กีฬารัก, ไม่รู้ไม่ชี้ และได้แสดงภาพยนตร์ไทยหลายเรื่อง และร้องเพลงนำในภาพยนตร์ เช่น "มนต์รักลูกทุ่ง", "มนต์รักแม่น้ำมูล", "ชาติลำชี", "เพลงรักบ้านนา"
ไพรวัลย์ได้รับรางวัลแผ่นเสียงทองคำพระราชทาน ในปี พ.ศ. 2514 จากเพลง "เบ้าหลอมดวงใจ" ของครูไพบูลย์ บุตรขัน รางวัลเสาอากาศทองคำพระราชทาน ในปี พ.ศ. 2521 จากเพลง "ไอ้หนุ่มตังเก" ของครูชลธี ธารทอง และได้รับรางวัลพระราชทาน จากงานกึ่งศตวรรษลูกทุ่งไทย จากเพลง "มนต์รักลูกทุ่ง" ของครูไพบูลย์ บุตรขัน และเพลง "ไอ้หนุ่มตังเก" ของครูชลธี ธารทอง.
ราวปี พ.ศ. 2528 ไพรวัลย์ ลูกเพชร มีข่าวพัวพันกับคดีฆาตกรรมนายอุทัย ถัดหลาย โดยมีชนวนเหตุมาจากการที่นางวรรณา ชูเปีย ผู้กว้างขวางในสถานีขนส่งหมอชิตและเป็นหญิงคนสนิทของไพรวัลย์ ได้ร่วมขบวนการปลอมตั๋ว บขส. แต่ถูกนายอุทัย ที่เป็นช่างเครื่องจับได้ จึงทำการขู่แบล็คเมล์นางวรรณา สร้างความไม่พอใจให้นางวรรณา อย่างมาก หลังจากนั้นนายอุทัย ถัดหลาย ถูกยิงเสียชีวิต โดยนายบุญส่ง สิทธิน้อย มือปืนที่ตกเป็นผู้ต้องหาให้การซัดทอดไพรวัลย์ ลูกเพชร (ในเวลาต่อมาศาลฎีกาตัดสินยกฟ้องนายบุญส่งในคดีฆาตกรรมนายอุทัย)
หลังเกิดเหตุที่นายอุทัย ถูกยิงเสียชีวิตไม่นาน ขณะที่ไพรวัลย์ ลูกเพชรกำลังขับรถยนต์ยี่ห้อวอลโว่เพื่อไปทำธุระ โดยมีนางวรรณา ชูเปีย สาวคนสนิทโดยสารไปด้วยได้ถูกคนร้ายลอบยิง ในพื้นที่ สภ.ปากเกร็ด ทำให้นางวรรณา เสียชีวิตทันทีในที่เกิดเหตุ ส่วนไพรวัลย์ถูกยิงที่ต้นคอ และถูกนำส่งร.พ.ชลประทาน แม้แพทย์จะสามารถช่วยชีวิตไว้ได้ แต่เนื่องจากประสาทไขสันหลังขาด ทำให้ไพรวัลย์ ลูกเพชรเป็นอัมพาตครึ่งตัว แต่ยังนั่งรถเข็นบันทึกเสียงและตระเวนร้องเพลงบนเวทีต่อไป
ไพรวัลย์ ลูกเพชร มีบุตรชายและบุตรสาวที่เกิดกับวิภารัตน์ เปรื่องสุวรรณภรรยาคนแรก 2 คน คือเลิศชาย และวิรัตน์ตา ลูกเพชร และมีบุตรชายที่เกิดกับนางพรรณี ภรรยาคนสุดท้าย 1 คน คือนายกฤติวุฒิ ลูกเพชร
เซนต์จอห์น
เซนต์จอห์น () สามารถหมายถึง
"สำหรับชื่อนักบุญต่าง ๆ ดูที่ นักบุญจอห์น"
การเก็บศพ
การเก็บศพ หรือ สุสาน หรืออื่นๆ อาจจะหมายถึง
การเซ่นศพ ในระยะเวลา 3 วัน นับแต่วันตาย ต้องจัดหาน้ำและอาหารใส่สำรับมาตั้งไว้ข้างโลง วันละ 2 เวลา เช้าและเย็น เวลาจะเซ่นให้เคาะโลงศพ 3 ครั้ง บอกศพให้รับประทานอาหาร ตั้งราวประมาณ 1 ชั่วโมงจงยกกลับ
เทศบาลตำบลบางแก้ว (จังหวัดพัทลุง)
เทศบาลตำบลบางแก้ว ตั้งอยู่ที่อำเภอบางแก้ว จังหวัดพัทลุง ได้จัดตั้งเป็นองค์การบริหารส่วนตำบลท่ามะเดื่อเมื่อวันที่ 23 กุมภาพันธ์ พ.ศ. 2540 และได้รับการยกฐานะเป็นเทศบาลตำบลบางแก้ว เมื่อ 28 พฤศจิกายน พ.ศ. 2550
ครอบคลุมพื้นที่ 7 หมู่บ้านของตำบลท่ามะเดื่อ โดยมีหมู่ที่ 1 และ หมู่ที่ 6 ครอบคลุมบางส่วน (เทศบาลตำบลท่ามะเดื่อ)
อุลตร้าแกแล็คซี่ ไดไคจูแบทเทิล
อุลตร้าแกแล็คซี่ ไดไคจูแบทเทิล () เป็นทีวีซีรีส์ชุดที่ 24 ของทีวีซีรีส์อุลตร้าซีรีส์ ถัดจากซีรีส์อุลตร้าเซเว่น X โดยในเนื้อหากล่าวถึงหน่วย ZAP SPACY ที่เดินทางมายังดาวเคราะห์โบริส ที่เคยเป็นที่ตั้งของศูนย์วิจัยของหน่วย ZAP SPACY และได้พบกับ "เรย์" บุรุษลึกลับผู้ถือครอง "แบทเทิลไนเซอร์" และสามารถควบคุมสัตว์ประหลาด "โกโมร่า" ได้ โดยที่เรย์มีความตั้งใจที่จะค้นหา "อุลตร้าแมนที่ถูกผนึก" ซีรีส์นี้เน้นการต่อสู้ระหว่างสัตว์ประหลาดด้วยกัน ออกอากาศในวันที่ 1 ธันวาคม ค.ศ. 2007
แบทเทิลไนเซอร์ - Battle Nizer () เป็นอุปกรณ์จัดเก็บและควบคุมสัตว์ประหลาดเพื่อใช้ในการต่อสู้ โดยจัดเก็บสัตว์ประหลาดได้ 3 ตัว ต่อหนึ่งเครื่อง
นอกจากนั้น ยังสามารถเพิ่มความสามารถให้แก่สัตว์ประหลาดที่จัดเก็บได้ด้วย เมื่อเรียกสัตว์ประหลาดจะคลายสัตว์ประหลาดออดมาในรูปของการ์ด แล้วการ์ดจะรูดที่ตัวแบทเทิลไนเซอร์ก่อน จึงจะคลายเป็นสัตว์ประหลาดจากซิงเกิ้ลเพลง Ultra Galaxy Dai Kaijuu Battle ~ eternal traveller and JUMP UP
ณัฐวุฒิ สกิดใจ
ณัฐวุฒิ สกิดใจ (เกิด 2 ธันวาคม พ.ศ. 2517) ชื่อเล่น ป๋อ เป็นนักแสดงและพิธีกรชาวไทย มีผลงานสร้างชื่อจากละครเรื่อง "เก็บแผ่นดิน" หลังจากเขาหมดเซ็นสัญญากับสถานีโทรทัศน์สีกองทัพบกช่อง 7 เขาก็ได้เซ็นสัญญากับทางสถานีโทรทัศน์ไทยทีวีสีช่อง 3
ณัฐวุฒิ สกิดใจ เกิดที่โรงพยาบาลเมืองเพชรบุรี เขาเข้าเรียนในระดับชั้นมัธยมศึกษาที่โรงเรียนพรหมานุสรณ์จังหวัดเพชรบุรี ระดับปริญญาตรีจากคณะวิศวกรรมศาสตร์ จากภาควิชาวิศวกรรมโยธา มหาวิทยาลัยรังสิต ระดับปริญญาโท สาขา MBA (Management) มหาวิทยาลัยเซาธ์อีสท์เทิร์น
ในปี พ.ศ. 2544 มีผลงานละครเรื่องแรกคือ "เก็บแผ่นดิน" กำกับโดย นพพล โกมารชุน แสดงร่วมกับ ภูธเนศ หงษ์มานพ และ พิยดา จุฑารัตนกุล สำหรับการแสดงละครเรื่องนี้ ณัฐวุฒิได้รับรางวัลท็อปอวอร์ด ในสาขาดาวรุ่งชายยอดเยี่ยม หลังจากนั้นเขาก็ได้เซ็นสัญญากับสถานีโทรทัศน์สีกองทัพบกช่อง 7 และมีงานเข้ามาเรื่อยๆ รวมถึงเป็นพิธีกรรายการจันทร์พันดาวและเป็นพรีเซ็นเตอร์ให้กับ แบนฟอร์เมน, แมคโดนัล, น้ำยาล้างจานซันไลท์, เรโซน่า, บัตรเครดิตซิตี้แบงค์, เหล้าคราวน์ 99 และ ทรูวิชั่นส์ เป็นต้น ปีถัดมา เขายังได้รับการเสนอชื่อเข้าชิงรางวัลแฮมเบอร์เกอร์อวอร์ดส์ ครั้งที่ 1 ในสาขานักแสดงนำชายยอดเยี่ยม และได้รับรางวัลท็อปอวอร์ด สาขานักแสดงนำชายยอดเยี่ยม จากละครเรื่อง "จิตสังหาร"
ในปี 2553 เขาหมดเซ็นสัญญากับทางช่อง 7 เขาก็ได้เซ็นสัญญาเป็นนักแสดงในสังกัดสถานีโทรทัศน์ไทยทีวีสีช่อง 3 โดยมีผลงานละครเรื่องสุดท้ายกับทางช่อง 7 คือละครเรื่อง "หวานใจยัยต่างดาว" ในปีเดียวกัน ณัฐวุฒิได้รับรางวัลคมชัดลึก อวอร์ด ครั้งที่ 9 ในสาขานักแสดงนำชายยอดเยี่ยม จากละครเรื่อง "คู่เดือด" และได้รับการเสนอชื่อเข้าชิงรางวัลโทรทัศน์ทองคำในสาขาดารานำชายดีเด่น อีกทั้งยังได้รับการเสนอชื่อเข้าชิงรางวัลเมขลา ครั้งที่ 24 ในสาขาผู้แสดงนำชายดีเด่น และรางวัลนาฏราช ครั้งที่ 3 ในสาขานักแสดงนำชายยอดเยี่ยม
ในปี 2556 เขารับบทเป็นทหารเรือผู้ที่ไปหลงรักหญิงสาวกินเหล้าเมาและเล่นการพนัน ในละครเรื่อง "ทองเนื้อเก้า" ปีถัดมา เขาได้รับรางวัลนาฏราชในสาขานักแสดงนำและสมทบจาก 3 สถาบัน จากละครเรื่องนี้
ในปี 2559 เขาได้รับรางวัลโทรทัศน์ทองคำในสาขาดารานำชายดีเด่น จากละครเรื่อง "ทางผ่านกามเทพ"
ด้านชีวิตส่วนตัว ณัฐวุฒิได้สมรสกับนักแสดง พรทิพย์ วงศ์กิจจานนท์ ที่โรงแรมแชงกรี-ลา เมื่อวันที่ 18 พฤษภาคม พ.ศ. 2555 หลังจากคบหาดูใจกันมาได้ถึง 8 ปี
ปัจจุบันทั้งคู่มีบุตรชายด้วยกัน 2 คน คือ ด.ช.ภูดิศ สกิดใจ หรือ ภู คลอดที่โรงพยาบาลบีเอ็นเอช เมื่อวันที่ 30 มีนาคม พ.ศ. 2556 และ ด.ช.ภูมิธนินทร์ สะกิดใจ หรือ เภา เมื่อวันที่ 14 เมษายน พ.ศ. 2559
พรชิตา ณ สงขลา
พรชิตา ณ สงขลา (เกิด 20 มิถุนายน พ.ศ. 2523) ชื่อเล่น เบนซ์ เป็นนักแสดงและพิธีกรชาวไทย
พรชิตา ณ สงขลา เป็นน้องสาวคนเดียวของพี่ชาย 2 คน สำเร็จการศึกษาจากโรงเรียนสาธิต มหาวิทยาลัยศรีนครินทรวิโรฒ ประสานมิตร ระดับปริญญาตรี คณะศิลปกรรมศาสตร์ สาขาการแสดงและกำกับการแสดง มหาวิทยาลัยศรีนครินทรวิโรฒ ประสานมิตร และปริญญาโท จากคณะรัฐศาสตร์ มหาวิทยาลัยรามคำแหง เริ่มต้นเข้าสู่วงการบันเทิงโดยเริ่มจากเป็นนางแบบโฆษณา แชมพูเวลล่า ซันนี่ดรอป และแสดงละครจักรๆ วงศ์ๆ ของดาราวิดีโอ เมื่ออายุเพียง 13 ปี ต่อมาจึงได้แสดงละครแนวดราม่าอีกหลายเรื่องจนถึงปัจจุบัน โดยงานละครชิ้นเอกของเบนซ์คือเรื่อง เมียหลวง โดยรับบทเป็นเมียน้อย ซึ่งเป็นการพลิกบทบาทครั้งสำคัญ จนได้รับรางวัลเมขลา ผู้แสดงนำหญิงดีเด่น ประจำปี พ.ศ. 2542
นอกจากงานงานแสดง เบนซ์เคยมีธุรกิจเครื่องสำอางของตัวเธอเองในชื่อ เบนเซ่ (Bense) ทางด้านงานสังคมพรชิตา ณ สงขลา ได้รับการแต่งตั้งเป็น รองโฆษกกระทรวงวัฒนธรรม (ฝ่ายการเมือง) ประสานงานในด้านครอบครัว จากกระทรวงวัฒนธรรม ปี 2554 ได้รับรางวัลทูตวัฒนธรรม ด้านการพูด สัมมาวาจา จากกระทรวงวัฒนธรรม เมื่อวันที่ 18 พฤษภาคม 2554 รางวัลระฆังทอง บุคคลแห่งปี ครั้งที่ 4 ประจำปี 2554 เมื่อวันที่ 22 สิงหาคม 2554 และรางวัลเกิดอวอร์ด ครั้งที่ 1 เกิดได้ใจ เมื่อวันที่ 30 มีนาคม
ปัจจุบันแต่งงานกับร้อยเอก บรมวุฒิ หิรัญยัษฐิติ หรือ มิค ดารานักแสดงชายในสังกัดช่อง 3 ซึ่งเป็นน้องชายของชาตโยดม หิรัญยัษฐิติ เมื่อวันที่ 8 พฤศจิกายน พ.ศ. 2556 และจะมีพิธีฉลองมงคลสมรสวันที่ 26 เมษายน พ.ศ. 2557 ซึ่งตรงกับวันที่ทั้งคู่ได้คบหาเป็นแฟนกันครบ 9 ปี
อัลบั้ม แจ๋วละครเวที ชายกลางโศกนาฏกรรมในจังหวะแทงโก้
ละครเวที มนต์รักสองฝั่งคลอง
อัมบั้ม รักทน รักนาน
เพลง ราชันแห่งแผ่นดิน ร้องคำว่า "ที่ทรงครองราชย์ยาวนาน"[https://www.instagram.com/pornchita/?hl=th
Ig.ส่วนตัว เบนซ์ พรชิตา @pornchita
แอนดริว เกร้กสัน
แอนดริว ชาลี เกร้กสัน (เกิด 1 กันยายน พ.ศ. 2521) เป็นนักแสดงลูกครึ่งไทย-อังกฤษ เข้าสู่วงการบันเทิงตั้งแต่อายุ 13 ปี โดยคำชักชวนของ พจน์ อานนท์ ซึ่งพบแอนดริวในขณะที่กำลังเล่นเกมส์อยู่แถวบ้าน ย่านสุขุมวิท มีผลงานครั้งแรกคือการถ่ายแบบ, ถ่ายโฆษณาฮานามิกับไมโล จากนั้นในปี 2536 ได้แสดงภาพยนตร์เรื่องแรกคือ "กองร้อย 501 ริมแดง" แสดงคู่กับ สุวนันท์ คงยิ่ง และได้เล่นละครเรื่องแรกคือ "สิบหนึ่งเพื่อนกัน" เขามีผลงานสร้างชื่อจากละคร "ธรณีนี่นี้ใครครอง" จากนั้นก็มีชื่อเสียงอย่างมากในละครเรื่อง "ลูกไม้ไกลต้น" และ "ทางผ่านกามเทพ" ต่อมาเขาได้ก้าวเข้ามาสู่ฐานะผู้จัดละครในนามบริษัทของตนเองที่ใช้ชื่อว่า มานา โปรดักชั่น ซึ่งได้ผลิตละครเรื่องแรกคือ "สะดุดรัก"
ทางด้านการศึกษา จบการศึกษาระดับอนุบาลจาก โรงเรียนสวนดอกไม้ ระดับประถมศึกษาจาก โรงเรียนกันตบุตรพร้อมพงษ์ ระดับมัธยมศึกษาจาก โรงเรียนปทุมคงคา และระดับอุดมศึกษาจาก คณะรัฐศาสตร์ มหาวิทยาลัยรามคำแหง
ทางด้านชีวิตส่วนตัว มีพี่ชาย 1 คนชื่อ เฮนรี โรบิน เกร้กสัน
กฎหมายศาสนจักร
กฎหมายศาสนจักร () เป็นคำที่หมายถึงกฎหมายทางการปกครองภายในองค์การคริสเตียนรวมถึงบรรดาสมาชิก โดยเฉพาะในคริสตจักรโรมันคาทอลิก อีสเติร์นออร์โธด็อกซ์ และแองกลิคัน กฎที่ใช้ในการปกครองเป็นกฎที่ได้รับการอนุมัติ หรือตีความหมายเมื่อมีข้อขัดแย้งซึ่งแต่ละคริสตจักรก็จะมองกันคนละแง่ ตามปกติแล้วการอนุมัติก็จะทำโดยสภาสังคายนาสากลก่อนที่จะนำไปปฏิบัติในคริสตจักรโดยทั่วไป
ศิวัฒน์ โชติชัยชรินทร์
ศิวัฒน์ โชติชัยชรินทร์ (ชื่อเล่น: ซี) เป็นนักแสดงชายชาวไทย
ศิวัฒน์ โชติชัยชรินทร์ มีชื่อเล่นว่า "ซี" เกิดเมื่อวันที่ 27 มกราคม พ.ศ. 2525 เกิดที่อำเภอหาดใหญ่ จังหวัดสงขลา เป็นลูกคนเล็กในพี่น้อง 3 คน มีคุณพ่อเป็นเจ้าของสวนปาล์ม โรงแรม และรีสอร์ต ด้านการศึกษา จบชั้นมัธยมศึกษาปีที่ 6 จากโรงเรียนแสงทองวิทยา อำเภอหาดใหญ่ จังหวัดสงขลา และระดับปริญญาตรี คณะบริหารธุรกิจ จากมหาวิทยาลัยอัสสัมชัญ
ด้านชีวิตส่วนตัว ศิวัฒน์แต่งงานกับนักแสดงสาว เอมี่ กลิ่นประทุม หลังได้ฤกษ์แต่งวันที่ 8 เดือนมิถุนายน พ.ศ. 2557 ที่วังจักรพงษ์ และ ฉลองมงคลสมรสวันที่ 28 มิถุนายน พ.ศ. 2557 ที่ห้องแอทธินี คริสตัล ฮอล์ โรงแรมพลาซ่าแอทธินี โดยทั้งคู่คบหาดูใจประมาณ 9 ปี
ศิวัฒน์เข้าสู่วงการบันเทิงด้วยการถ่ายโฆษณา GSM 1800 เมื่อสมัยเรียนมหาวิทยาลัยอยู่ชั้นปีที่ 3 มีโมเดลลิ่งมาติดต่อ จากนั้นก็มีงานแสดงละครเรื่องแรกคือ สุภาพบุรุษลูกผู้ชาย โดยการชักนำของ ศรัณยู วงษ์กระจ่าง รับบทเป็นเพื่อนพระเอก สำหรับผลงานละครที่สร้างชื่อเสียงคือเรื่อง เบญจา คีตา ความรัก จากนั้นได้แสดงเรื่อง อุ่นไอรัก หลังคาแดง ต่อมาได้รับบทนำในละคร รักสุดขั้ว และผลงานละครอื่นๆ ไม่ว่าจะเป็น แม่คุณ..ทูนหัว เขาหาว่าหนูเป็นเจ้าหญิง เพลงดินกลิ่นดาว คมแฝก รักติดลบ ปิ่นมุก สวรรค์สร้าง โบ๊เบ๊ รุกฆาต ลิลลี่สีกุหลาบ ฯลฯ นอกจากนี้เขายังเคยแสดงในมิวสิกวิดีโอเพลง มีอาการ ของ นิ้ง-เปี่ยมปีติ หัถกิจโกศล สังกัดค่าย อาร์.เอส. และยังเป็นดีเจ คลื่น 93.5 EFM อีกด้วยช่องเวิร์คพอยท์
ยูดาส อิสคาริโอท
นักบุญยูดาส อิสคาริโอท (; Yəhûḏāh ʾÎš-qəriyyôṯ) เป็นหนึ่งในอัครทูตของพระเยซูผู้กล่าวว่ามีหน้าที่ถือ “ถุงเงิน” (ภาษากรีก: γλωσσόκομον) และเป็นผู้ที่รู้จักกันว่าเป็นผู้ทรยศต่อพระเยซูโดยการบอกทหารประจำพระวิหารว่าใครคือพระเยซูซึ่งเป็นผลให้พระเยซูถูกจับ
ในภาษากรีกในพันธสัญญาใหม่ ยูดาส อิสคาริโอทเรียกว่า “Ιούδας Ισκάριωθ” (Ioúdas Iskáriōth) และ “Ισκαριώτης” (Iskariṓtēs)
“Judas” สะกด “Loudas” ในภาษากรีกโบราณ และ “Ludas” ในภาษาละตินซึ่งออกเสียง “ยูดาส” ทั้งสองภาษา และเป็นชื่อที่ใช้กันทั่วไป “Judah” (יהודה, Yhûdâh, ภาษาฮิบรูสำหรับ “พระเจ้าทรงเป็นที่สรรเสริญ” (God is praised) การสะกดเช่นนี้เป็นพื้นฐานของการสะกดชื่อในพันธสัญญาใหม่ที่มาเป็นภาษาอังกฤษว่า “จูดาส” (Judas) หรือ “จูด” (Jude) หรือ (Judh)
ความสำคัญของ “อิสคาริโอท” ยังไม่เป็นที่ทราบแน่นอน การสันนิษฐานมีสองสมมติฐาน
เพราะการที่ยูดาสมีบทในการเป็นผู้ทรยศต่อพระเยซู ทำให้ชื่อ “ยูดาส” ซึ่งเป็นชื่อที่ใช้กันแพร่หลายในสมัยคริสตกาล หลังจากยูดาสทรยศพระเยซูแล้ว ความนิยมในการตั้งชื่อบุตรชาย "ยูดาส" จึงเสื่อมถอยลงไป เกือบหายไปในบรรดาผู้นับถือศาสนาคริสเตียน แต่ชื่อ 
“ยูดาส” (Yudas) หรือ "ยูดาสดา" (Yudasdah) หรือ "จูดาสดา" (Judasdah) หรือ “เยฮูดา” (Yehuda) ในภาษาฮิบรู ยังเป็นชื่อที่ใช้กันในหมู่ชาวยิว หรือบางทีก็ใช้ “จูด” (Jude) หรือ (Judh) ในบรรดาผู้นับถือศาสนาคริสต์